دیمەنێک لە شاری یاری سلێمانی\nوتەبێژی گەشتوگوزاری سلێمانی دەڵێت، لە رۆژانی جەژنی رەمەزاندا زیاتر لە ١٠٠ هەزار گەشتیار روویان لە ناوچە گەشتیارییەكانی سنوری پارێزگای سلێمانی كردووە، كە زۆرینەیان خەڵكی ناوەڕاست و باشوری عێراق بوون، دەشڵێت، "لە ماوەی پێنج رۆژی رابردوودا، ٢٠ ملیۆن دۆلار داهاتی شوێنە گەشتیارییەكان بووە".\nئارام شوانی وتەبێژی بەڕێوەبەرایەتی گەشتوگوزاری سلێمانی ئەمرۆ یەکشەممە دەربارەی ئاماری هاتنی گەشتیاران راگەیاندووە، تەنها لە سێ رۆژی جەژنی رەمەزاندا زیاتر لە ١٠٠ هەزار گەشتیار كە زۆربەیان خەڵكی ناوچەكانی ناوەڕاست و خواروی عێراق بوون، روویان لە هەریەكە لە ناوچە گەشتیارییەكانی (دوكان، ئاوێسەر، ئەحمەد ئاوا، زەڵم) لە سنوری پارێزگای سلێمانی كردووە.\nوتەبێژی بەڕێوەبەرایەتی گەشتوگوزاری سلێمانی ئاماژەی بەوەشکردووە، لەمساڵدا بەراورد بە ساڵی رابردوو، رێژەكە زۆر زیادیكردووە و ئەوەشی خستووەتەڕوو، "بەهۆی درێژكردنەوەی پشووەكانی جەژنیش لە عێراق، پێشبینی دەكەین ژمارەی هاتنی گەشتیاران لە چەند رۆژی داهاتوودا زیاتریش بەرز ببێتەوە، بۆ ئەوەش ئامادەكاریی پێوست و تەواو لە ناوچە گەشتیارییەكان كراوە، بە تایبەت ئەوەی پەیوەندی بەلایەنی خزمەتگوزاریی گەشتیارییەوە هەیە لەم جێگایانە".\nئارام شوانی ئەوەشی وتووە، لە رووی جموجوڵی بازرگانی و بوژانەوەی ئابوری و بازاڕ، هاتنی ئەو رێژەیە لە گەشتیار، سودی گەورەی هەبووە و هەیە، هاوکات تەنها لە ماوەی پێنج رۆژی راِبردوودا زیاتر لە ٢٠ ملیۆن دۆلار داهاتی كۆی خاوەنكار و شوێنە گەشتیاری و هۆتێل و رێستۆرانتەكان بووە لە پارێزگای سلێمانی.


18:30 سێ شه‌ممه 22 تشرینی یه‌كه‌م 2019\nبیروڕا- ئاری محه‌مه‌د هه‌رسین\nهه‌واڵه‌كه‌ی دوێنێ سه‌باره‌ت به به‌ردباران كردنی قافڵه‌ی هێزه كشاوه‌كه‌ی ئه‌مه‌ریكا له خۆرئاوای كوردستان، ئینجا گوڵباران كردنیان هه‌ندێك كه‌سی خۆشحاڵ كرد و هه‌ندێكیش نیگه‌ران.\nمه‌سه‌له‌كه چۆن ده‌بینرێت؟…\nسه‌یركه‌ن چۆن ئه‌مه‌ریكا و ئێران كه وه‌ك دوو دوژمنی سه‌ره‌كی یه‌كتر ناسراون، له‌سه‌ر مه‌سه‌له‌ی ڕۆژاوا هاودید و هاوڕێی یه‌كتر بوون. ئه‌مه له‌كاتێكدا به به‌رده‌وام و له 24 كاتژمێردا دروشمی (مرگ بر امریكا) له تاران ده‌نگ ده‌داته‌وه و، ته‌نانه‌ت لێره‌و له‌وێش هێرش ده‌كه‌نه سه‌ر یه‌كتر. بۆیه سه‌یرنیه ئه‌گه‌ر له گه‌رمه‌ی شه‌ڕی دوو لایه‌ن، كه‌ناڵه‌كانی گفتوگۆ و دانوسان كراوه و چالاك بن. له سیاسه‌تدا یان ڕه‌ش یان سپی، یان دۆستمی یان دوژمنمی نیه.\nهه‌ومومان ده‌زانین كه جوگرافی سیاسی هه‌رێمی كوردستان چه‌ند ئاڵۆزه، به‌ڵام له 16ى ئۆكتۆبه‌ر خراپتریشمان به‌سه‌ر نایه‌ت. سیاسه‌ت به ڕق و عاتیفه و هه‌ڵچوونی كاتی ناكرێت، به‌ڵام به خۆ هه‌ڵواسینیش به ئه‌جندایه‌كی ناڕوون نهێنی ئه‌مه‌ریكاشه‌وه ناكرێت. ئه‌گه‌ر هه‌موو سیاسه‌ت بریتی بوایه له تاكتیك له دوای تاكتیك، ئه‌وا هه‌رچی سیاسه‌تمه‌داری دونیا هه‌یه ده‌بونه كه‌سانی به‌كرێگیراو و فێلباز. سیاسه‌تكردن به بێ بوونی ستراتیژی، وه‌ك ئه‌وه وایه بچیه ناو كه‌شتیه‌كی بێ كه‌شتیوان كه به‌ره‌و ئوقیانوسێكی نادیار به‌ڕێ ده‌كه‌وێت. مه‌خابن ستراتیژی و ئه‌جندای سیاسی ئێمه نادیاره.\nئێمه نه ڕقمان له وڵاتی ئه‌مه‌ریكایه و نه میلله‌ته‌كه‌ی. خه‌ڵك هه‌ڵوێست به‌رامبه‌ر به سیاسه‌تی ده‌ره‌وه‌ی ئه‌مه‌ریكا وه‌رده‌گرین، كه 180 ده‌ره‌جه دژ به به‌رژه‌وه‌ندیه‌كانی خه‌ڵكی كوردستانه (له ڕابوردوشدا هه‌ر وابوه، دوو نموونه‌ی پیلانه‌كه‌ی 1975 و ئه‌وه‌ی 16ى ئۆكتۆبه‌ر باشترین شایه‌تحاڵن)، بۆیه به‌ردبارانی قافڵه سه‌ربازیه‌كانیانیان كرد.


כורדיפדיה - 658 کەسی ئاڵودەبوو بە مادەی هۆشبەر لەچاکسازییەکاندان\n📊 658 کەسی ئاڵودەبوو بە مادەی هۆشبەر لەچاکسازییەکاندان | 🏷 קבוצה: סטטיסטיקה וסקרים | שפת מאמרים: 🏳 کوردیی ناوەڕاست | 👁🗨\n658 کەسی ئاڵودەبوو بە مادەی هۆشبەر لەچاکسازییەکاندان\nدواڕِۆژ، ئاوارە حەمید\nوەزیری کاروکاروباری کۆمەڵایەتی دەڵێت، لەئێستا 658 کەسی ئالودەبوو بەماددەی هۆشبەر لە چاکسازییەکانی کوردستانن، بەڕێوەبەرێکی گشتی لە دەستەی مافی مرۆڤیش دەڵێت، زۆر جار رێکەوتن لەنێوان بازرگانان و بەڕێوەبەری بازگەگان هەیە لەسەر هاوردەکردنی ماددەی هۆشبەر.\nمحەمەد هاودیانی، وەزیری کاروکاروباری کۆمەڵایەتی لە میانی بەڕێوەچوونی کۆنفڕانسی ماددەی هۆشبەر، لەژێر ناوی جەنگێک دژی نەوەی ئێستا و داهاتوو رونیکردەوە، لە ئێستادا 658 کەسی ئالودەبوو بە ماددەی هۆشبەر هەن کە 20 کەسیان ژنن لەگەڵ پێنج منداڵ.\nوتیشی لەو ژمارەیە 61 کەس خەڵکی کۆماری ئیسلامی ئێرانن کە زۆربەیان بازرگانی ماددەی هۆشبەرن و 19 کەس بە رەچەڵەک تورکن لەگەڵ 13 کەسی وڵاتی سوریا.\nهاودیانی بە پێویستی زانی کە سەنتەرێکی راهێنان و چارەسەر بۆ توشبوانی ماددەی هۆشبەر دروست بکرێت.\nلایخۆشیەوە تاڤگە عومەر، بەڕێوەبەری گشتی لە دەستەی مافی مرۆڤ رونیکردەوە، وڵاتانی دەوروبەر بە بەرنامە کار لەسەر هاوردە کردنی ماددەی هۆشبەر دەکەن بۆ ئەوەی توانای گەنجان بکوژن.\nتاڤگە نمونەی بەوە هێنایەوە کە لەناوچەیەکی سنوری لەماوەی مانگی نیسان لە کۆی 92 راگیراو 78 کەس بەکارهێنەری ماددەی هۆشبەربوون، لەبەرامبەردا لە قەزایەکی وەک چەمچەماڵ لە هەمان مانگدا تەنها شەش کەس لەسەر مادەی هۆشبەر گیرابوون و لەو شەش کەسە تەنها یەک کەس کورد بووە.\nئەو بەڕێوەبەرە وتیشی بەپێی ئەو زانیارییانەی لەبەردەستماندایە زۆر جار رێکەوتن لەنێوان بازرگانەکانی ماددەی هۆشبەر و سەرپەرشتیاری بازگەکان هەیە، بۆیە بەپێویستی زانی کە سەرپەرشتیاری بازگەکان زوو زوو بگۆڕدرێن.\nتاڤگە نیگەرانی دەربڕی لەوەی لەناو چاکسازییەکان ئەو کەسانەی بە ماددەی هۆشبەردەستگیردەکرێن لەگەڵ کەسانی تر دادەنرێن، ئەمەش کێشەیە و پێویستە چارەسەر بکرێت.\nوتیشی ئەندازیارێک دەستگیر کرابوو لەسەر سەرپێچی هاتوچۆ کە لەماوەی یەک هەفتەدا 16 جۆر مادەی هۆشبەری ناسیوە.\nلەبەرامبەر قسەکاتی بەڕێوەبەرە گشتیەکەی دەستەی سەربەخۆی مافەکانی مرۆڤ، محمد هاودیانی، وەزیری کاروکاروباری کۆمەڵایەتی وتی، لە کاتی دەستبەکاربوونم وەک وەزیر لە سەرجەم چاکسازیەکان بەندکراوان بە گوێرەی تاوانەکانیان جیاکراونەتەوە و تێکەڵی یەکتر نین.\n➕ נוסף על ידי (هاوڕێ باخەوان) על May 6 2011 10:40AM\n✍ פריט זה עודכן לאחרונה על ידי (هاوڕێ باخەوان) על: Aug 6 2017 7:49PM\n👁 פריט זו נצפתה פעמים 5,115\n| זמן טעינת דף: 0,375 2!


وێنه راسته‌قینه‌كانی دیپلۆماتكارێكی كورد … ئارام سدیق – Denegkan\nbyئارام سدیق\tAugust 20, 2009\tکتێبخانە\nبه‌و پێیه‌ی نووسینه‌وه‌ی مێژوو هه‌میشه جۆرێك له لایه‌نداری تێدا هه‌ست پێده‌كرێت، بۆیه ڕه‌نگه هه‌موو بۆچوونه‌كانی نێو كتێبێكی مێژووی هه‌مووی دروست نه‌بن، چونكه مرۆڤ هه‌میشه لایه‌نداری بۆ شتێك، یان كه‌سێك، یان نه‌ته‌وه‌یه‌ك هه‌یه، بۆیه له‌م نێوانه‌دا بوونی كتێبی به‌ڵگه‌نامه‌یی ئه‌و گومان‌و نادروستی‌و به‌لاڕێدا بردنانه ناهێڵێت، چونكه ئه‌وه‌ی قسه ده‌كان رووداوه‌كانی نێو ئه‌و به‌ڵگه‌نامانه‌یه، نه‌ك مێژوو نوسێك. ئه‌و به‌ڵگه‌نامانه‌ش گه‌واهیده‌ری رووداوه‌كانی ئه‌و ساتانه‌ن، كه تێیدا نوسراون‌و زۆرجار زۆر نهێنی و په‌نهانیشیان تێدا خراوه‌ته‌ڕوو به‌و مه‌به‌سته‌ی له‌و سه‌رده‌مه‌دا چاره ئه‌و كێشانه بكرێت.\nمن هه‌میشه له خوێندنه‌وه‌ی به‌ڵگه‌نامه‌دا زیاتر متمانه به چۆنێتی روودانی رووداوه‌كان ده‌كه‌م‌و ئه‌وسا به‌پێی تێگه‌یشتنی خۆم رووداوه‌كان هه‌ڵده‌سه‌نگێنم، به‌ڵام له خوێندنه‌وه‌ی كتێبی مێژووییدا نووسه‌ر رووداوه‌كانی هه‌ڵسه‌نگاندووه و كه‌متر مۆڵه‌تی بیركردنه‌وه‌ی خوێنه‌ری هێشتۆته‌وه. بێگومان ئه‌م قسانه‌م بۆ ئه‌وه نییه، كه بایه‌خ‌و گرنگی هه‌م مێژوونوسین كه‌مبه‌كه‌مه‌وه و هه‌م كتێبه مێژووییه‌كانیش، به‌ڵام من لاموایه ئه‌وه‌ی توانای گوێزانه‌وه‌ی به‌شێكی زۆر له حه‌قیقه‌تی زه‌مانێكی رابردووی هه‌بێت به‌پله‌ی یه‌كه‌م به‌ڵگه‌نامه‌كانه، ئه‌وسا بابه‌ته‌كانی تری نێو مێژوو و رۆژنامه‌گه‌ری و بابه‌تی تر.\nئه‌وه‌ی مه‌به‌ستی سه‌ره‌كی ئه‌م نووسینه‌یه قسه‌كردنه له‌سه‌ر كتێبێكی به‌ڵگه‌نامه‌یی به‌ناوی "نامه دیپلۆماتییه‌كانی شه‌ریف پاشای خه‌ندان له ئه‌رشیفخانه‌كانی به‌ریتانیا‌و فه‌رنسا"دا، كه ته‌نها ئه‌و نامانه‌ی له‌خۆگرتووه كه‌له‌ساڵانی نێوان (1918-1920)دا نوسراون‌و (د. نه‌جاتی عه‌بدوڵڵا) له فه‌ره‌نسییه‌وه وه‌ریگێڕاوه و پێشه‌كی‌و په‌راوێزی بۆ نووسیوه‌و بنكه‌ی ژین له سلێمانی به‌چاپی گه‌یاندووه. ئێمه له‌م نووسینه‌دا هه‌وڵی شیكردنه‌وه‌و باش‌و خراپی به‌ڵگه‌نامه‌كان‌و ئه‌و قۆناغه‌مان نییه، به‌ڵكو ئه‌وه‌ی ئێمه ده‌مانه‌وێت لێی بدوێن گرنگی ئه‌م كتێبه‌یه وه‌ك سه‌رچاوه‌یه‌كی باوه‌ڕپێكراو و گرنگی مێژوویی و هاوكات نمایشكردنی بۆ ئه‌و خوێنه‌رانه‌ی خوازیاری بینینی بابه‌تی له‌مشێوه‌یه‌ن‌و ده‌ستیان پێی نه‌گه‌یشتووه.\nره‌نگه باشترین ده‌روازه بۆ ئه‌وه‌ی بچینه نێو ئه‌م وتاره‌وه پێشه‌كی وه‌رگێری به‌ڵگه‌نامه‌كان بێت وه‌رگێڕ له پێشه‌كییه‌كه‌یدا چه‌ندین پرسی وروژاندووه و ئه‌و سه‌ره‌تا ده‌نوسێت: به‌ر له شه‌ریف پاشا نه هیچ كوردێكی دیكه هێنده‌ی ئه‌و داخوازینامه‌ی كوردی به‌رزكردۆته‌وه و نه‌هێنده‌ش نامه‌و نامه‌كاری دیپلۆماتی تایبه‌ت به پرسی كوردی له دوای خۆی به‌جێهێشتووه. له‌م چه‌ند دێڕه‌ی وه‌رگێڕه‌وه ئه‌وه روونده‌بێته‌وه كه " شه‌ریف پاشای خه‌ندان " سیاسییه‌كی ئاسایی نییه، به‌ڵكو ئه‌و له‌و سیاسیانه بووه كه خه‌می كورد په‌لی بۆ زۆر رێگا پێهاویشتوون‌و له زۆر ده‌رگاو ده‌لاقه‌وه ویستویانه دۆزی كورد له په‌راوێزخستنییه‌وه بكاته دۆزێكی دیار‌و له‌و سه‌رده‌مه‌ی، كه كورد دیپلۆماتی نه‌بووه و ته‌نها هه‌وڵی سه‌رۆك عه‌شیره‌ت‌و هۆزه‌كان هه‌بووه، ئه‌و ویستوویه‌تی له رێگه‌چاره‌ی دیپلۆماتییه‌وه چاره‌سه‌ر بۆ دۆزی كورد بدۆزێته‌وه. بۆیه گرنگی خه‌ندان ته‌نها له‌وه‌دا نییه، كه پیاوێكه كاری سیاسی كردووه، به‌ڵكو ئه‌و خاوه‌نی عه‌قڵیه‌تێكی دیپلۆماتی بووه‌و ئه‌مه‌ش له تێكڕای ئه‌و نامانه‌ی نێو ئه‌م كتێبه‌دا ره‌نگدانه‌وه‌ی هه‌یه.\nله‌سه‌رده‌مێكدا كورد خاوه‌نی ئه‌و عه‌قڵیه‌تێكی له‌و جۆره نه‌بووه، كه به‌ڕێگه‌ی دیپلۆماتی كێشه نه‌ته‌وه‌ییه‌كه‌ی له‌گه‌ڵ گه‌لانی دراوسێ چاره‌سه‌ر بكات، به‌ڵام ئه‌و هاتووه ئه‌و رێ"ه‌یه‌ی گرتۆته به‌ر. وه‌رگێڕ پاشان ئاماژه به‌وه‌ش ده‌كات، كه وه‌ك پێویست به‌پێی قورسایی‌و شوێنی ئه‌م پیاوه له‌مێژوودا گرنگی به خه‌ندان نه‌دراوه. بێگومان په‌نجه خستنه سه‌رئه‌م خاڵه جێی ده‌ستخۆشییه، منیش لاموایه كه ده‌بوایه فیستیڤاڵی گه‌وره بۆ لێكۆڵینه‌وه له ژیان‌و كاره سیاسییه‌كانی و كاریگه‌رییه‌كانی ئه‌م پیاوه له‌سه‌ر دۆزی كورد بخرایه‌ته‌ڕوو، به‌ڵام ئه‌وه‌ی جێی داخه ئه‌وه نه‌كراوه‌و هه‌ر باسیشی نییه.\nئه‌م كتێبه (43) نامه‌ی له‌خۆگرتووه كه كۆپی ده‌قه ئه‌سڵیه‌كه‌شیان له‌گه‌ڵدا سكان كراوه‌و خراوه‌ته‌ڕوو، ئه‌مه بێجگه له ئه‌لبومێك‌و بیبلۆگرافیایه‌ك‌و ئیندێكستی ناوی ئه‌و كه‌س‌و لایه‌نانه‌ی له‌كتێبه‌كه‌دا ناویان هاتووه. هه‌روه‌ها وه‌رگێڕ بێجگه له پێشه‌كی‌و ژیاننامه‌ی شه‌یف پاشا كتێبكه‌ی بۆ دوو به‌ش دابه‌شكردووه كه به‌شی یه‌كه‌م پێكهاتووه ده‌قی وه‌رگێڕدراوی نامه‌كان له فه‌ره‌نسییه‌وه‌و به‌شی دووه‌میش بریتییه كۆپی ده‌قه ئه‌سڵییه‌كان.\nخاڵێكی تر كه پێویسته لێره‌دا ئاماژه‌ی بۆ بكه‌م ئه‌وه‌یه، كه "شه‌ریف پاشا" له‌نامه‌ی (سی‌و سێیه‌م)دا كه به‌رواری (20)ی نۆڤه‌مبه‌ری (1919)ی پێوه‌یه له‌گه‌ڵ (ئۆهان جیهانیان)ی سه‌رۆكی وه‌فدی كۆماری ئه‌رمه‌ن بۆ كۆنفرانسی ئاشتی پاریس‌و (بۆغۆس نۆبار) سه‌رۆكی وه‌فدی نیشتیمانی ئه‌رمه‌ن، پێكه‌وه نامه‌یان نوسیوه بۆ (كلیمۆنسۆ)ی سه‌رۆكی كۆنفرانسی ئاشتی له‌پاریس و داوای چاره‌سه‌ركردنی كێشه‌ی هه‌ردوو نه‌ته‌وه‌ی (كورد‌و ئه‌مه‌رمه‌ن) كراوه له‌و نامه‌یه‌دا. له‌نامه‌كه‌دا ئاماژه به لێكچوونی كێشه‌ی نه‌ته‌وه‌یی هه‌ردوو نه‌ته‌وه كراوه‌و داوای زوو چاره‌سه‌ركردنی كراوه. ئێمه له‌م نامه‌یه‌وه دیسان هه‌ست به گه‌وره‌یی‌و خه‌ندان ده‌كه‌ین له‌وه‌ی كه ویستوویه‌تی له‌گه‌ڵ ئه‌رمه‌نه‌كاندا قورسایییه‌ك به دۆزی كورد بدات‌و هه‌ستی وڵاتێكی زلهێزی وه‌ك فه‌ره‌نسا ببزوێنێت بۆ چاره‌سه‌ركردنی كێشه كورد له‌ته‌ك كێشه‌ی ئه‌رمه‌ندا.\nدواجار ئه‌م كتێبه ده‌كرێت وه‌ك شایه‌تێكی زیندووی رۆژگارێكی تاریكی كورد سه‌یر بكرێت‌و ده‌روازه‌یه‌كیش بێت بۆ زیاتر تێگه‌یشتن له رۆڵ‌و قورسایی‌و بینینی وێنه‌یه‌كی راسته‌قینه‌ی هه‌وڵه دیپلۆماتكارێكی وه‌ك "شه‌ریف پاشای خه‌ندان"، بۆیه ئه‌م هه‌وڵه‌ی كاك "نه‌جاتی عه‌بدوڵڵا" جێی ده‌ستخۆشییه.\nPrevious به‌ر له كوشتنی( ئاو) …..سه‌رهه‌نگ خامۆش\nNext زه‌نگێك له‌گولله ی ئاربی جیه‌وه …. عومه‌ر محمه‌د


کوردپرێس :: Kurdpress News Aganecy - ئێستا ئیدی تۆپ لە قاچی یەکێتیدایە نەک هەر پارتی/ هۆشیار عه‌بدوڵڵا\nلە ڕوی یاساییەوە بۆ بودجە ئیتیفاقیەی نەوتی و پشکی پێشمەرگەمان وا ڕێکخستوە کە ئەگەر حکومەتی هەرێم بێ گرێوگۆڵ و ئەملاولا بێتە پێشەوە ئەوا هەم موچەی خەڵک و هەم ژیانی پێشمەرگە باشئەکرێت ، بەڵام پێم وا نیە بێ فشار ئەو حکومەتە شسکتخواردوە جێبەجێی بکات.\nئێستا دەبێت یەکێتی کە جێگری حکومەت و شەریکی دەسەڵاتە و ئیدارەی کەرکوکی لایە و نیوە زیاتری ڕێکەوتنەکە پەیوەستە بە نەوتی کەرکوکەوە، قسەی یەکلاکەرەوەی خۆی بکات ئایا ئەیەوێت ئیلتیزام بکات یان نا ، چونکە چیتر تەنها پارتی ناتوانێت پابەند نەبێت ئەگەر یەکێتی شەراکەتی نەکات لەو بڕیارەدا .\nجارێکی تریش وتومە لە پەرلەمانی عێراق، دانوستانکردن لەگەڵ هێزەکانی تری شیعە و سوننەدا بۆ بودجە بۆ نەوت بە هۆی مخالەفە و سەرپێچی و دزی و فزیەکانی هەرێمەوە نەک ئاسان نیە بەڵکو هەندێ جار نامەنتقی و نالۆژیکی و شەر فرۆشتنە پێیان ، تا نەیەیتە ناو گفتوگۆکان و نەڕۆیتە ناو چوارچێوە یاسایی و ئیداریەکانی دەوڵەت نازانی ئەوانەی لە هەرێم حکومەتدارییان کردوە چەند نەزان و نەشیاو بوون، چ وێرانەیەکیان لە هەموو ئاستەکان تەنها لە پێناوی گەندەڵی و پارە بردندا دروستکردوە.\nئێستا کە هەرێم و خەڵکەکەی لە لێواری تەقینەوە و ناڕەزایەتی بەربڵاودان ، دەرفەتە بۆ پارتی و یەکێتی ئیلتیزام بکەن و موچەی ئەو خەڵکە چاکبکەن ، گرنگە لە جیاتی ئەوەی سەنگەر لە هەوڵەکانی ئێمە بگرن ، بڕۆن ئەو ئیتفاقیەی ناو موازەنە جێبەجێبکەن ، چونکە پێم وانیە تا قیامەت خەڵک ئاوا لێیان قبوڵ بکات .\nکۆدی بابه‌ت: 65866 | به‌روار: ۱۳۹۵/۹/۱۶ | کاتژمێر: 9 : 1\nداهاتی نەوت "دیزە بە دەرخۆنە دەکەن"\nبەگیانێکی کوردانەوە وەرنە پێشەوە، با پێکەوە چارەسەری کێشه‌کانمان بکەین\nهه‌رێمی کوردستان به قۆرخ کردنی داهاته‌کانی، شتێکی بۆ دانوستان له‌گه‌ڵ به‌غدا نییه


کارەساتی ژنێکی ڕەبەن لەنێو کڵێسای کاسۆلیکیەکان ... موحەممەد مەلا مەحمود/ لەئەمەریکا\nژنێک بەناوی ماری دیسبینزا کۆنە ڕەبەنی پەرستگایەکی کاسۆلیکی‌یەو، ئێستاش نوێنەری ڕێخراوێکە بەناوی ( تۆڕی ڕەزگاربوەکان لەدەستدرێژی سێکسی قەشەکانی کاسۆلیک) لەواشنتۆنی پایەتەختی وڵاتی ئەمریکا-دانەری پەرتوکی(منداڵ، قەشە، گرنگ بکڵێسای کاسۆلیک).\nئەم ژنە لەپەرتوکەکەیدا باسی دەستدرێژی سێکسی قەشەکان ئەکات بۆسەر منداڵان‌و، ئەڵێ: لەم دوایانەدا دەنگێکی گرنگ لەجیهاندا بەرزبوەوە، ئەوێش دەنگی سازمانی گەلانی یەکگرتووبو، دەنگەکە داکۆکی لەو منداڵانە دەکات کەدەستدرێژی سێکسیان کراوەتە سەر لەلایەن قەشەکانی کاسۆلیک، هەروەها رەخنەی توند ئەگرێ لەفاتیکان‌و، هەموو مەتڕانەکانی جیهان، بەهۆی کەمتەرخەمیان سەبارەت بەتوندوتیژی‌و، دەستدرێژی سێکسی قەشەکان بۆسەر منداڵان، کەمتەرخەمیشیان بریتیبو لەچاوپۆشیکردن لەو قەشانەی سێکسیان لەگەڵ منداڵان کردووە لەنێو پەرستگاکان، هەموو چارەسەری فاتیکان بریتیبو لەگواستنەوەی قەشەیەک- لەدوای ئەنجامدانی سێکس لەگەڵ منداڵان- لەکڵێسایەک بۆکڵێسایەکی‌تر، بەبێ ئەوەی ڕاپێچی دادگا بکرێت، بەناوی شاردنەوەی سەرشۆڕیەکان.\nئەم ژنە هێڕشێکی زۆر دژوار ئەکاتە سەر پاپای فاتیکان‌و، کڵێساکانی کاسۆلیک‌و، ئەڵێ: سەرشۆڕی بۆپاپاو، کڵێساکانە، کەتاوانی قەشەکان ئەشارنەوەو، بەهیچ شێوەیەک داکۆکی لەمافی هەژاران‌و، لێقەوماوان نەکردووە، ناشیانەوێ باسی بکەن، بەڵکو پاپا لەئاستی هەموو تاوانە دڵتەزێنەکان بێدەنگی نواندووە.\nئینجا لێرەدا ماری دیسبێنزا دێتەسەر باسی کارەساتی خۆی لەنێو یەک لەکڵیساکانی کاسۆلیک‌و، ئڵێ: ئەنجامدانی کاری سێکسی لەنێو کڵیساکانی کاسۆلیک مێژووەکی دورو دڕێژی هەیە، بەڵام بەهۆی ترسو شەرمەوە پەردە پۆشکرابوو، هەروەها ئەڵێ: من خۆم قوربانی دەستی پیاوێکی ئایینیم، لەوکاتەی کەمنداڵبوم لەتەمەنی ٧ ساڵیدا قەشەیەک بەناوی باووک( جۆرج نێفیڵ روکەر) منی بردە ژوری دانیشتنی خۆی‌و، تەماشای فلیمی دەکردو، سێکسیشی لەگەڵ من دەکرد، لەوکاتەی دایکیشم لەکڵیساکە ئامادەبوو، لەژوری چێشتخانە دانیشتبوو لەتەنیشت ژوری قەشە.\nئەم ژنە ئەڵێ: کارەساتە گەورەکە لەوەدابوو، کەمن ببومە بەندەی ئەم قەشەیە، پڕبەدڵی خۆی سێکسی لەگەڵ ئەکردم‌و، ناشوێرام باسی بکەم، بەجارێ جیهانی بەڕومدا تاریک کردبوو، ئەوەی زۆریش دڵگرانی کردومە، کۆچکردنی دایکمبوو پێش ئەوەی من بتوانم تاوانەکانی قەشە جۆرج نێفیڵ بۆباس بکەم، چونکە لەتەمەنی ١٨ ساڵی توانیم کڵێسایەکەم بگۆڕم لەویلایەتی کالیفۆڕنیا، بەڵام بۆماوەکی دورو درێژ بارمتەی قەش جۆرج نێفیڵ رۆکەر بوم‌و، کەسایەتی منی ویرانکردبوو، بەکورتی نیوەی ژیانی خۆم لەخزمەتی کڵیسای کاسۆلیک بردەسەر، ئینجا بەئاگاهاتمەوەو، زانیم ئەو قەشانە چەند تاوانبارن بەرانبەر مرۆڤایەتی.\nلەکتێبەکەیدا ئەڵێ: لەساڵی ٢٠١٣ مەتڕانەیەتی لۆس ئینجلس ١٢ هەزار کێسی ئاشکراکرد، کەهەمووی پەیوەندی بەئەنجامدانی سێکسی دەیەها قەشەوەبو لەنێو کڵێساکاندا، یەک لەو قەشانە جۆرج نێفیڵ ڕۆکەربوو، کەسەرپەرشتی کڵێسا کەی منی ئەکرد لەساڵی ١٩٤٧. ئاشکرابو کەئەم قەشەیە هەر من نەبویمە سێکسم لەگەل بکات، بەڵکو سێکسی لەگەڵ ٣٣ ژنکردووە لەوکاتەی بچوکبوینە. ئەم قەشەیە بۆماوەی زیاتر لە٥٠ ساڵ سێکسیکردن لەگەڵ منداڵان کردبووە پێشەی خۆی، چەندها جار بەهۆی ئەم تاوانانە لەکڵیسایەک گواسترایتەوە بۆکڵێسایەکی‌تر، بەڵام لەساڵی ٢٠٠٢ لەلایەن کاردیناڵ (ڕۆگەر ماهوتی) لەکڵیسا دەرکرا، لەهەمان ساڵدا دەستگیرکرا لەوکاتەی ئەیویست سەردانی روسیا بکات بەڕێگای دەریا، چونکە توانرا ٢٩تاوانی سێکسی لەگەڵ منداڵە بچوکەکان لەسەر ئاشکرابکرێت، بەڵام دادگای باڵا چاوپۆشی لەهەموو تاوانەکان کرد بەهەنجەتی، ئەوەی تاوانەکان کۆنبون.\nتاوانی ئەم قەشانە مێژووەکی کۆنی هەیەو، تائێستاش لەکارەکانی خۆیان بەردەوامن، بەڵام پاپای فاتیکان‌و، کاردیناڵەکان ئەیانەوێ پەردەپۆشیان بکەن، چونکە بەلای ئەوانەوە داکۆکی لەقەشەکان پێویسترە لەمافی منداڵان.\nئەم ژنە لەپەرتوکەکەی خۆیدا داوادەکات لەپاپای فاتیکان، گۆڕانکاریەکی سەرەکی بکات لەگشت کڵێساکان بۆپاراستنی منداڵان لەدەستدرێژی سێکسی قەشەکان، ئەوەش ئامادەکردنی راپۆرت لەسەر هەموو ئەو قەشانەی سێکسیان کردووە لەگەڵ منداڵان، بەڕونو ئاشکرا ڕاپۆرتەکان پێشکەشی دادگای تاوانەکان‌و، سازمانی گەلانی یەکگرتوو( الأمم المتحدة) بکرێ، بەهەماهەنگی لەگەڵ ڕێخراوی( تۆڕی ڕەزگاربووەکان لەدەستدرێژی سێکسی قەشەکان)، کەلەنێو ئەم ڕێخراوە چەندەها پیاوو، ژنی بوێر کاردەکەن، هەرئەوانەش توانیان ناوی قەشەکان ئاشکرا بکەن، هەروەها ئەم ژنە پەنجەی تاوان درێژ دەکات بۆپاپا (فرانسیس) چونکە ئەم پاپایە لەساڵی ٢٠١٣ خەڵاتی پێشکەش بەکاردیناڵ( ماهوتی) کرد، کەئەویش تاوانبارە بەشاردنەوەی تاوانەکانی قەشەکان‌و، چاوپۆشیلێکردنیان.\nئەم بابەتە لە سی ئێن ئێنی ئەمەریکی وەرگیراوە.\nموحەممەد مەلا مەحمود/ لەئەمەریکا


وشەی بەرد لە زۆرینەی زاراوە کوردییەکاندا ھەیە (تەنانەت لوڕی)   و ھاوڕیشەی وشەی ئاڵمانیی berg -ە بە مانای کێو. لە ھەندێ زاراوەدا «کوچک» و «سەنگ»یشی پێ ئەوترێ. ئەگەر بەرد درشت و گەورە بێ «کەڤر» و «زنار»ی پێ ئەڵێن، ئەگەر ورد و بچووک بێ زیخ، چەو، ڕیخ و، لمی ناوە.\n٢- بەکارهێنانی کەڤرەکان[دەستکاری]


سمینارێک بەبۆنەی ٦٣مین ساڵیادی کۆچی دوایی میرجەلادەت بەدرخان لە قامیشلۆ بەڕێوەچوو\n16:04 - 28 پووشپەڕ 2714\nکوردستان میدیا: ناوەندی رۆشنبیریی ئاسۆ لە شاری قامیشلوو سمینارێکی بەبۆنەی ٦٣مین ساڵـڕۆژی کۆچی دوایی میر جەلادەت بەدرخان، بۆ کۆنە رەش نووسەر و شاعیری کورد پێکهێنا.\nبەپێی هەواڵی گەیشتوو بە کوردستان میدیا، رۆژی سێشەممە رێکەوتی ٢٤ی پووشپەڕ سمینارێک بەبۆنەی ٦٣مین ساڵڕۆژی کۆچی دوایی میرجەلالدەت بەدر خان دامەزرێنەری یەکەم رۆژنامەی کوردی، لە شاری قاملیشوو لە کوردستانی رۆژئاوا لەسەر کاریگەریی و رۆڵ و هەروەها خەباتی ناوبراو و بنەماڵەکەی بەڕێووەچوو.\nکۆنە رەش وەکوو کۆڕگێڕی سمینارەکە وتی: بە بڕوای من بنەماڵەی میر جەلادەت بەدرخان وەکوو بنەماڵەی جزیرا بۆتان و میربەدر خانێ ئازیزی، بە دڵ و بە گیان لە بزاڤی نەتەوەی کورددا خەباتیان کرد هەتا کوو گیان وماڵی خۆیان لەو پێناوەدا دانا.\nئەو نووسەر وتیشی: سەرەڕای ئەوەی کە ئەندامانی بنەماڵەی بەدر خان لە ساڵی ١٨٤٧ـەوە لە ئاوارەییدا ژیاوە، بەڵام ئەوان قەت کوردستانی خۆیان و مەڵبەندی باب و باپیریانیان لەبیر نەکرد و دەستیان لە خەبات هەڵنەگرت، لە بەرخۆدان و خەبات لە بزاڤی رزگاریخوازیدا بەردەوام بوون و ناوی نەتەوەکەیان لە جیهاندا بەرز کردەوە.\nرەش وتیشی: ئەندامانی بنەماڵەی بەدرخان لە ئاوارەیی و لە هەلومەرجی سەخت و دژواردا خۆیان لەهەمبەر گەلەکەیان بە بەرپرسیار دەزانی و چارەسەریی پرسی کوردیان بە یەکەمین کێشەی خۆیان لە قەڵەم دەدا. لە هەموو بوارە کۆمەڵایەتی و رۆشنبیرییەکان و هەروەها لە بواری سیاسی و مێژووییدا و لە دەربەدرەیشدا لە بیری کورد و کوردستاندا بوون.\nئەو شاعیرە کوردە لە درێژەی بابەتەکەیدا وتی: داخوازیی ئەوان پێشکەوتنی نەتەوەی کورد و بەرزکردنەوەی ناوی کوردستان بوو، بەدرخانییەکان کۆمەڵێک خوێندنگەیان دامەزراند، گەلێک گۆڤار و رۆژنامەیان وەشاند و لە سێبەری ئەوانیشدا کۆمەڵێک ناوەندی و ئەنستیتۆ بۆ گەلی کورد دامەزران.\nمیرجەلادەت بەدرخان کوڕی ئەمین عالی کوڕی بەدرخانی پاشا رێکەوتی ٦ی بانەمەڕی ساڵی ١٨٩٣ی زایینی لە شاری ئەستانبوول لە دایک بووە و پاش ئاوارەبوونی بنەماڵەکەی بۆ میسر، لە ئاڵمان درێژەی بە خوێندن داوە و لە شۆڕشی شێخ سەعیدی پیران گەڕاوەتەوە کوردستان و بەشداریی لەو شۆڕشەدا کردووە، بەڵام بەهۆی شکستهێنانی شۆڕشەوە، دیسان وڵاتی تورکیەی بەجێ هێشتووە.\nمیر جەلادەت بەدرخان زمانەکانی فـارسی، تورکی، عەرەبی، یۆنانی، ئەڵمانی، فەرانسەوی، ئینگلیزی و رووسی زۆر بە باشی زانیوە و یەکەم کەس بووە کە رێنووسی لاتینیی بۆ زمانی کوردی داهێناوە.\nمیر جەلادەت رێکەوتی ٢٣ی پووشپەڕی ساڵی ١٣٣٠ی هەتاوی لە شام کۆچی دوایی کردووە.


ژیان, ترس و سەرکەوتن\nمرۆڤ سروشتی وایە, زۆر کات و بۆ زۆر ھەنگاوی ژیانی دەترسێت لەوەی شکست بھێنێت, ھەر ئەم ترسەی لە شکست وای کردوە لە چەشتنی چێژی سەرکەوتن بەدووری بگرێت و بێ بەشی بکات, چونکە کاتێک ترست ھەیە لەوەی شکست بھێنیت یان لە کارێک سەرکەوتوو نەبیت ئەوا ھەوڵی بۆ نادەیت و ترس یارمەتیدەرت نیە لە ھەنگاونان بەرەو سەرکەوتن و گەیشتن بە ئامانجەکانت.\nکەسانی شکست خواردوو رووداوەکانی ژیان دەیانترسێنێت, بەربەستەکانی ژیان دەیان وەستێنێت, لەبری ئەوەی گیروگرفتەکانی ژیان ببنە وانەیەک بۆ خۆ رێکخستنەوەو ھەنگاو نان بەرەو سەرکەوتن, دەبنە ھۆکارێک بۆ ترس و وەستان لە شوێنی خۆیان و لەئەستۆ نەگرتنی بەرپرسیارێتی لە ژیان, ئەو کەسانەی لەبەرپرسیارێتی دەترسن کە لە راستیدا ترسە لە شکست و نەگەیشتنە بەسەرکەوتن ئەوا ناتوانن ئەرکەکانی ژیان بخەنە سەرشانی خۆیان و سەرەنجام نابنە کەسانی کاریگەر و مایەی ئاسوودەیی و بەختەوەری بۆ کەسانی تر و کۆمەڵگەکەیان, ئەو کاتیش بوونیان شانازیەک بە ژیان نابەخشێت, چونکە سەرکەوتن دژوار نیە کاتێک ھەوڵدان و بەردەوامی لە ئارادابێت, ئەوە بزانە سەرکەوتن و گەیشتن بە ئامانج بۆت نایەنە ماڵەوە نابنە میوانت, بۆیە دەبێت تۆ بەدوایان دا ھەڵوەدا بیت و ھەوڵی بەدەست ھێنانیان بدەیت, مرۆڤیش بۆ خەوتن نەھاتووەتە بوون, بۆ ژیان و لە ئەستۆگرتنی بەرپرسیارێتی و ھەوڵا و کۆشش دەژێت, بە کار و کردەوە جوان و باشەکانی کاریگەری دروست دەکات و دەبێتە کەسێتیەکی جێی شانازی کۆمەڵگە.\nکەواتە, بوونی مرۆڤ لەم ژیانەدا واتە ھەنگاو نان و کارکردن و پاشان گەیشتن بەو ئامانجەی کە دەتەوێت بە دەستی بھێنیت, بەڵام کاتێک مرۆڤ ترسی لە دڵدایە و ئەو ترسە رێگری لێ دەکات کە ھەنگاوی کرداری بنێت لە ژیان دا, ناگات بە ھیچ ئامانجێک, چونکە ھەمیشە ئەو کەسانە بیانوویەک دەدۆزنەوە بۆ دەست پێنەکردن لە کاروبارەکانی ژیان و بەسەردا زاڵا بوونی ترس لە شکست, ئەو کاتیش لەبری ئەوەی ئامانجی گەیشتن بێت بەسەرکەوتن و بەختەوەری, ئەوا ئامانجی ئەوە دەبێت شکست نەھێنێت, ئەوەش روونە کە ئەو کەسانەی ھەنگاویان پێ نانرێت و دەست ناکەن بە رۆیشتن بەرەو سەرکەوتن لە کاروانی ژیان بەجێدەمێنن.\nچەند ژیان گرنگ نیە, چۆن ژیان گرنگە, بەوردی و وریاییەوە ھەنگاوی ژیان بنێ, ترس و دڵە راوکێ لە ئاسۆی ژیانت وەدەرنێ, ئامانجت سەرکەوتن و کاریگەری دانان بێت نەک خۆ پاراستن لە شکست, ئەوەت لە یاد بێت ژیان بۆ ئەو کەسانەیە کە توانیویانە ھەنگاو بنێن و گوێیان بەترس نەداوە, ئەوانەی کە بەربەستەکان نایان وەستێنێت, ھەروەھا ژیان شانازی بە کەسانێکەوە دەکات کە دەتوانن ببنە چرای شەوەزەنگی مرۆڤایەتی, نەک ئەوانەی ترس رۆژگاری لێ کردوون بە شەوەزەنگ.


دوو وەزیری پارتی پەروەردەی هەرێم دەشێوێنن |\nHome سەرەکی دوو وەزیری پارتی پەروەردەی هەرێم دەشێوێنن\non: تشرینی یه‌كه‌م 10, 2019 In: سەرەکی, کۆمەڵایەتیNo Comments\nبە دوو وەزیری پارتی كەرتی پەروەردەی هەرێمیان شێواند، یەكێكیان سیستمی خوێندنی بینەڕەتیی كرد بە ئینگلیزی و ئەویتریشیان هەڵیوەشاندەوە و زیانەكە فڕێدانی 17 ملیۆن كتێبە و 14 ملیار بە هەدەر دەدات و دەبێت 14 ملیار دیناری دیكە بۆ چاپكردنەوەی خەرج بكرێتەوە.\nئەنجوومەنی وەزارەتی پەروەردەی كابینەی نۆی حكومەت یەكەمین كۆبوونەوەی خۆی لە 19ی ئابی ئەمساڵ ساز كرد، حەوت بڕیای نوێی دەركرد، كە یەكێكیان قەدەغەی كردنەوەی خولی بەهێزكردن و وتنەوەی پڕۆگرامەكانی خوێندن بوو لە پەیمانگا پیشەییەكان، هەروەها پڕۆسەی بە ئینگلیزی خوێندنی وانەكانی بیركاری و زانستە گشتییەكانی لە قۆناغی بنەڕەتی هەڵوەشاندەوە، كە دیارترین بڕیاری كابینەی هەشت بوون.\nدڵشاد عومەر، ئەندامی ئەنجوومەنی وەزارەتی پەروەردە بۆ ״ئاژانس״ وتی: ״لە كابینەی پێشوو بڕیاری بە ئینگلیزیكردنی بیركاری و زانستە گشتییەكان داواكاریی زۆری لەسەر بوو، سەرەتا گونجاو و باش بوو، بەڵام دوای چوار ساڵ لە هەڵسەنگاندنی بڕیاری ڕاگرتنی درا، چونكە مامۆستای پێویست و ڕاهێنراو نەبوو بۆ ئەو وانانە.״\n״دەبوو ئەو كارە بە هەنگاوێكی زۆر هێواش دەستی پێ كردبایە تا سەركەوتوو بێت، نەبوونی بودجەی پێویستیش بۆ وەزارەتی پەروەردە یەكێكە لە هۆكاری بێپلانی و جێبەجێنەكردنی بڕیار و پلانەكان״، دڵشاد عومەر وای وت.\nبە پێی ئاماری ڕاپۆرتێكی ئەمساڵی ئینستیتیوتی پەی، كە وێنەیەكی دەست ״ئاژانس״ كەوتووە، ئاماژە بەوە دەكات لە بڕیاری هەڵوەشاندنەوەی خوێندنی وانەكانی بیركاری و زانستە گشتییەكان بە زمانی ئینگلیزی، كۆمەڵێك بەهەدەردانی ماددی تێدا كراوە و بەدواداچوونیش نەكراوە و كەسیش لەسەریان سزا نەدراوە، كە لە ماوەی ساڵێكی بڕیارەكەدا 17 ملیۆن كتێبی ئەو دوو وانەیە بە بەهای 14 ملیار دینار بە ئینگلیزی چاپ كراون، جگە لە ڕاهێنانی سەدان مامۆستای ئەو دوو وانەیە، بەڵام بە بڕیارێك وەزیری پەروەردە لە كابینەی پێشوو خستییە بواری جێبەجێكردنەوە و لەم كابینەیەش وەزیرە تازەكەی كابینەی نۆ بڕیارەكەی هەڵوەشاندەوە و جارێكی تر بڕیار لەسەر چاپكردنی پەرتووكی ئەم دوو وانەیە درایەوە و كرانەوە بە كوردی.\nبەو پێیە جارێكی دیكە دەبێت 17 ملیۆن كتێبی زانست و بیركاری بە كوردی چاپ بكرێنەوە و 14 ملیار دیناری دیكە خەرج بكرێتەوە، كە دەكاتە زیانی 34 ملیۆن كتێب و خەرجكردنی 28 ملیار دینار.\nسوهەیل تاهیر، شارەزای بواری پەروەردە بە ״ئاژانس״ی وت: ״هەندێ بڕیار و گۆڕانكاری لە كەرتی پەروەردە پەلەی تێدا كراوە و ئەمەش كاریگەریی سلبی درووست كردووە״، بۆ نموونە بە نیسبەت نمرەی بڕیار و ئەزموونەكان گۆڕانكاریی پەلەی تێدا دەكرێت، ئەمەش وا دەكات دەستەی كارگێڕیی قوتابخانەكان و سەرپەرشتیاری پەروەردەییەكان بڕیارەكان بە تێكەڵی وەربگرن.״\nلە ساڵی 2007 كۆنگرەی پەروەردەیی ئەنجام درا و بڕیاری خوێندنی درێژخایەن درا كە ماوەی خوێندن لە سەعات 8ی سەرلەبەیانییەوە دەست پێ بكات تا سەعات 3 بۆ 4ی ئێوارە، خوێندكار لەناو خوێندنگەدا بێت، بەڵام نەبوون و كەمیی بینای خوێندن و زۆریی ژمارەی قوتابی و خوێندكار لە توانای خوێندنگەكاندا نەبوو یەك دەوامیان تێدا بكرێت و ئەم بڕیارەش جێبەجێ نەكرا، ئەمەش وا لێك دەدرێتەوە كە هیچ وەزیرێك بڕیارێكی ستراتیژیی وەزیرەكەی پێش خۆی جێبەجێ ناكات.\n״گۆڕانكاری و ئەپدەیتكردنەوە لە كەرتی پەروەردە گرنگ و پێویستە، گرنگە كاتێك گۆڕانكارییەك دەكرێت دەرئەنجامەكانی ببیندرێت و ئاوڕی بۆ بدەیەوە و هەڵسەنگاندنی بۆ بكرێت، باشییەكان پەرەی پێ بدرێت و خراپەكان چاك بكرێت، بە لانی كەم گۆڕانكارییەكان دوای دە ساڵ جارێك بێت، نەك هەموو ساڵێك بڕیار و ڕێنماییەكان هەڵبووەشێندرێنەوە״، سوهەیل تاهیر، شارەزای بواری پەروەردە وای وت.\nوەزارەتی پەروەردە پێویستی بە بڕیاری كۆنكرێتی هەیە، نەك وەزیرەكان خۆیان لەگەڵ بڕیارەكان بگونجێنن، بە پێی میزاجی وەزیرەكان بڕیار دەربچوێندرێن.\nشادی نەوزاد، ئەندامی لیژنەی پەروەردە و خوێندنی باڵا و توێژینەوەی زانستی لە پەرلەمانی كوردستان بۆ ״ئاژانس״ وتی: ״ئەم حاڵەتی زۆری گۆڕانكارییە لە بڕیارەكانی وەزارەتەكان و وەزارەتی پەروەردە پەیوەستە بە نەبوونی پلانی درێژخایەن، وەزیرێك دێت بۆ 4 ساڵ هەوڵی جێبەجێكردنی پلانەكەی دەدات و وەزیرەكانی دوای خۆی گوێ بە بڕیارەكانی وەزیری پێش خۆیان نادەن، كە ئەمە داهێنانە لە بەهەدەردانی سامانی ئەم وڵاتە.״\nبە پێی ئامارێكی سەنتەری پەی لە ساڵی 2015 تا 2018، ژمارەی قوتابخانە ناحكومییەكان گەیشتووەتە (310) قوتابخانە لە هەرێم كە 59995 قوتابییان هەیە لەگەڵ 6202 مامۆستا، قوتابخانەكانیش كە بە یاسای ژمارە 14ی پەرلەمانی كوردستان كراونەتەوە لە ساڵی 2012 ڕێنماییان بۆ دەرچووە، بۆیە پەی ئاشكرای دەكات كە كردنەوەی قوتابخانە ناحكومییەكان هێندەی بە ئامانجی بازرگانیكردنن، بە ئامانجی پەروەردەیی نین.\nڕاگەیاندراوێكی وەزارەتی پەروەردە بۆ ئەمساڵی خوێندن دەری دەخات، كە لە هەرێمی كوردستان یەك ملیۆن و 700 هەزرا قوتابی و 128 هەزار و 424 مامۆستا بوونیان هەیە كە دابەشبوون بەسەر 6635 قوتابخانە.


نوێنەرى بەرنامەى خۆراکى سەر بە ڕێکخراوى نەتەوە یەکگرتووەکان هۆشدارى ئەوە دەدات، بەهۆى قەیرانى ئابورى و پەتاى کۆرۆناوە، نزیکەى 3 ملیۆن هاوڵاتى دوچارى قەیرانى کەمى بەکارهێنانى خۆراک بونەتەوە لەوانە ئاوارەکان، داواش دەکات بۆ چارەسەرکردنى حکومەت دەستوەردان بکات.\nعەبدولڕەحمان میجاج، نوێنەرى بەرنامەى خۆراکى جیهانى سەر بەنەتەوە یەکگرتووەکان (14ى کانوونى دووەمى 2021) لەلێدوانێکیدا بۆ ڕۆژنامەى سەباحى فەرمى کە "ناس کورد" بەدواداچوونى بۆ کردووە ڕایگەیاند، نزیکەى 3 ملیۆن کەس لەعێراقدا دووچارى کەمى بەکارهێنانى خۆراک بوونەتەوە لەوانەش 731 هەزار کەسیان لەئاوارەکانن.\nلەبارەى کاریگەرییەکانى قەیرانى ئابوورى دواى دابەزینى نرخى نەوت و پەتاى کۆرۆنا لەسەر ئاسایشى خۆراک میجاج وتویەتى، بەهۆى ئەوەى عێراقیش دوچارى ئەو قەیرانانە بووەتەوە و دواتریش بەهاى پارەکەى دابەزاندووە و زۆربەى شتومەکە خۆراکیەکانیشى هاوردە دەکات ئەو بڕیارەش کاریگەرى لەسەر نرخى شتومەکەکان هەبووە بەتایبەتى لەسەر ئاسایشى خۆراک لەسەر ئاستى خێزان.\nئەو بەرپرسەى نەتەوە یەکگرتووەکان باسى لەوەش کردووە، لەکاتى قەیرانى کۆرۆناشدا کە سەریهەڵداوە زۆربەى خەڵکى ئیشى ڕۆژانە و داهاتى ڕۆژانەیان لەدەستداوە و پێویستە حکومەت ئەو کێشانە چارەسەر بکات بۆ نمونە دابینکردنى خۆراکە سەرەکییەکان و ڕێکخستنەوەى نرخى شتومەکەکان لەبازاڕەکاندا.\n2021.01.24 - 21:21\nعێراق بەکارهێنانى دوو ڤاکسینى دژە کۆرۆناى پەسەندکرد\n2021.01.19 - 13:03\nگەرەنتییەک لە بەغداوە لەبارەى بەشە خۆراکى ئەمساڵ\n2021.01.06 - 10:12


ئەمریكا و ئێران لە رێككەوتن نزیكن - تۆڕی میدیایی خەڵک\nحەسەن رۆحانی سەرۆك كۆماری ئیسلامی ئێران لە دواین رۆژی دەسەڵاتی دۆناڵد ترەمپ سەرۆكی ئەمریكادا دووپاتیكردەوە كە رێككەوتنی ناوەكی تا ئێستا لە ژیاندا ماوە و هەر كاتێك ئەمریكا هاتەوە سەر رێككەوتنەكە، تاران پێوەی پابەند دەبێت.\nحەسەن رۆحانی ئەمڕۆ چوار شەممە لە كۆبونەوەی حكومەتی تاران رایگەیاند تۆپەكە لە گۆڕەپانی ئەمریكا و بەڕێوەبەرایەتییەكەی بایدن دایە دوای رۆشتنی ترەمپ لە ئێستادا.\nرونیشیكردەوە هەر كاتێك ئیدارەی نوێی ئەمریكا بڕیاری دا لە بارەی بڕیاری 2231 ئێمەش هەمان كار دەكەین، تۆپەكە لە گۆڕەپانی واشنتنە ئێستا.\nوتیشی: ترەمپ مرد، بەڵام رێككەوتنی ناوەكی زیندووە، هەموو هەوڵەكانی بۆ وێرانكردنی رێككەوتنەكە شكستیان خوارد، ئەمڕِۆ رۆژی كۆتاییهاتنی ترەمپە.\nلێدوانەكەی رۆحانی دوای لێدوانەكەی شەوی رابردووی ئەنتۆنیۆ بلینكین كاندیدی وەزیری نوێی دەرەوەی ئەمریكا دێت كە رایگەیاند لە حاڵی پابەندبوونی ئێران بە رێككەوتنی ناوەكییەوە، ئەمریكا دەگەڕێتەوە سەری.\n09 نیسان 2021 9.25 am\nخەڵك- ڕێبەری ڕەوتی سەدر ڕایدەگەیەنێت، پێویستە حكومەتی عێراق ئەم هەشت خاڵە جێبەجێ بكات، لە بارەی مانەوەی هێزە…\n25 شوبات 2021 1.00 pm\nخەڵك- چاودێرێكی سیاسی ڕایدەگەیەنێت، هەركات توركیا هاتە نێو هەریم، ئەزموونی باشوور دەكەوێتە مەترسییەوە.


بەس بۆ ئەوەی ئەو هەواڵەی دەیلی مەیل کە هەولێری بە پێنجەم شاری ئارامی دونیا دانابوو بە درۆ بخەنەوە،دەچن دەگەڕێن و دەڵێن ئەو دەیلی مەیلە رۆژنامە نیە و ماڵپەڕە،دەڵێن ئەوە دەیلی مەیلی سیاسی نیە مالپەڕێکە تایبەتە بە مەتبەخ، دامان نا وایە و ئەوانە هەموویان راستن، بەڵام خۆ خەلک ئێستا دەزانی ئەو ناوەندە میدیایانەی تایبەتمەندن بە ناندین(مەتبەخ) زۆر گرنگترن لەوانەی تەنها سیاسەت دەکەن و خەڵک زیاتر بەدوایان دادەچێ و دەیانخوێنێتەوە.\nلە پرسی شار و شارستانی و وەبەرهێنان و سەرمایە پێوەری ئەوان باشتر و بەجێترن و ئەوان لە ئارامی باشتر تێدەگەن هەتا سیاسیەکان، بۆیە تەنها بۆ ئەوەی نەڵێن هەولێر پێشکەوتوە و ئافەرینێک بە پارتی ببڕێ ئەوە دەکەن،ئیدی ئەوەیە شانسی هەولێر.\nبازاڕی لەنگە دەسوتێ،لە جیاتی بەهانای ئەو کاسبکارانەوە بچن و لایەنی کەم بزاڤێک بکەن بۆ کۆکردنەوەی هاوکاری بۆیان،دێن و هەوڵدەدەن ئازار و لێقەوماوی ئەو خەڵکە کاسب و هەژارە بقۆزنەوە و بیانکەنە کەرستەیەکی سیاسی و دەیانەوێ خۆپیشاندانیان پێ بکەن و لە ڕیگەی ئەوان تۆڵە لە پارتی دەسەڵاتدار بکەنەوە کە چەند رۆژێک پێش ئێستا بە هەموو لایەنەکانی نیشاندا زۆرینەی خەڵک پاڵپشتی لێدەکەن.\nئەوانەی دڵیان بە ئارامی هەولێر دەگوشرێ و بە شلەژانی دۆخی هەولێر خەنی دەبن، دەبی ڕاستیەکی گچکۆکە هەیە بیزانن کە بەو عەقلە لۆکالی و قوندەیەی کە لە سنووری گەڕەکێکی شارێک تێپەری نەکردووە ناتوانن نە هەولێریان بوروژێنن و نە هەولێرێ بکەنە دەسکەلای لێدان لەو قەوارەیەی کە بە خوێن و قوربانی دان پاریزگاریان لێکردووە.\nئیدی ئەوەیە هەولێری پێنجەمین ئارامترین شاری دونیا ئەگەر بە قسەی مەتبەخچیەکانیش بێ،ئیدی هەولێر هەر هەولێرە و لە سەری قەراتە و لە بنی باژێڕە.


ژیوانامەو دکتوٙر سەعید خانی – هەورامان\nیانە هەورامانی بشناسدیٛ ژیوانامەو دکتوٙر سەعید خانی\nد. سەعید خان\nڕوشنویران و فەرهەنگ دوسانو هەورامانی نیەن نامیٛو دکتر سەعیدخانیش نەژنیێبوٙ، ئی کەسایەتیە ناموەرە، جە ویەرو زەمانەینە خزمەتیٛوی خاسش کەردەن بە زوان و فەرهەنگو گوٙرانی- هەورامی، بەهەر جوٙرێ بیەن، تاوانش فەرهەنگو ئی سەرزەمینیە بشناسوٙنە بە ئەوروپیەکان، جە فوٙتیای ڕوٙزگارش بکەروٙن، هەرپاسە ویٛچش چنڎە کتیٛبیٛش بە زوانو گورانی- هەورامی نویستیٛنیٛ ئیسە ئیٛمە کەلکشان چەنە مەگیٛرمیٛ.\nوەلێم بڕێ نویسەریٛ هەنیٛ ئەدەبیاتو گورانی پیٛسەو ویٛش نامیٛ نمەبەران، مەکەرانش بە نامیٛ ئەدەبیاتو کوردیوە، پەی نمونەی ئیٛژا سدیق بورەکەیی، ئی گرد ئەدەبیاتو گورانیشە چیٛرو نامیٛ ئەدەبیاتی کوردینە کوٙ کەردیٛنەوە، فرە بیٛ ویژدانانە گەرەکشەن خوتانو ئەدەبیاتەکەی گم ببوٙنەو بکەروٙنەش بە نامیٛ و یوٙتەریوە، وەلێم بڕێ تەر، کەمیە ویژدانشان بیەن، مەواچان ئەدەبیاتی گورانی، ئیجا مەکەرانش بە کوردی، مەسەلێ هەورامیە هەنەن، مەواچو( ماڵش بیەن سەربەشو یانان)، یانی سەروەت و سامانش سەربەشو یانان بی، ئینە بەکەسێ مەواچان، هەکە بیٛ کەس بوٙنەوە وەختێ مەرد سامانەکەیش ئەپیٛسە بەخشناوە ملو مەردمیرە، ئی ئەدەبیاتو گورانیچە پاسەش سەرئامان، سامانێ دەوڵەمەند چاگەنە کەوتەن، هەرکەس مەیوٙ ماچوٙ هنو منەن، ئەنوە سوڵتانی مەواچو بڕێ جە وەرکەوت ئەشناسەکان و زوانئەشناسەکان، گورانی بەکورد نمەنیارە، مەواچان فارسەن. ئینە حاڵو ئەدەبیاتو گورانین، سەربەشو یانان بیەن، جا ئیسە هەرمانەی تاقەت پڕوکنەش گەرەکەنە تا چیٛرو چنگەو ئینیشانە بەرش باری و بکەریشەوە بە مڵکو ویٛت.\nئی نویستە کوڵەم سەرو دکتر سەعید خانی نویست، چون بەئەرکو سەروشانەیم زانان، هەم پەی ئەشناسنایش بەمەردمو هەورامانی و هامزوانانش، هەم پیٛسەو هەڵمەتیٛ پەی ڕوٙزگار کەردەیو زوان و ئەدەبیاتو گورانی، جە خاموٙشی و جە سەربەشو یانان.\nدکتوٙر سەعید خان کیٛن؟\nئەچی سەرچەمەنە باسو ئی کەسایەتیە پیٛسەو شاعرێ کریان، نامیٛش سەعید کوڕو مەلا ڕەسوڵو مەریوانین. دکتوٙر جی ڕەسوڵ دەربارەو ئی شاعیرەیە نویستەنش، ساڵەو 1279 کوچی شارو سنەینە جە ئەڎا بیەن. جە زاڕوٙڵەیوە خەریکو وانای بیەن لاو تاتەیشەوە، هەر کتیٛبێ فارسی و عەرەبیش دەسکەوتەبوٙ وانانشەوە، هامشان قورئانیچش وانان، دماتەر لوان حوجرەو فەقیان، بەڵەدیێ خاسش پەیڎا کەردەن سەرو فقهی ئیسلامی و ڕازوانی عەرەبی و فارسی، سنعەو دوانزە ساڵینە نەمان شعر نویستەی، بڕێ هوٙنیێ ئاینیٛش هەنیٛ بە زوانو گورانی- هەورامی.\nساڵەو 1293 کوٙچی تاتەش ئەمرەو خوایش کەردەن، ئتر فقی سەعید یاگیٛو تاتەیش مەگیٛروٙنوە، خەریکو وانە واتەی و ڕانمونی مەردمی مەکەروٙن.\nساڵەو 1305 کوچینە، بڕێ مەسیحییٛ پەی گەشە و پەردای بە ئاینو مەسیحی ئامێنیٛ سنە، فەقی سەعید ئاوەختە حەڤدە ساڵیٛش بیٛ، دماو مشت و مڕێ فرەی مەواچان فەقی سەعید بیەن بە مەسیحی، دماتەر چەنیشا مەلوٙ پەی شارو هەمەدانی، چاگە چەنی ئەمریکیەکان ویٛش خجڵنوٙ فیٛربیەیو پزیشکیرە، دماو فیٛربیەیو زانستی پزیشکی، هەرچاگە لاو ئەمریکیەکانوە مەمەرزیوٙرە و هەرمانەی پزیشکیە مەکەروٙنە، دماتەر لوان پەی سویدی و چاگەیچۆ لوان پەی لەندەنی، چاگە خەریکو وانای پزیشکی بیەن جە زانستگانە، سەرئەنجام پلەو دکتواریش ئاوردەن جە ڕشتەی پزیشکینە، دماتەر گیٛڵانوە هەمەدان و دریٛژەش دان بەهەرمانەکیٛش. فرەو نەوەشەکانش، هەکە لوێنیٛ پەی چارسەری، گرد ویٛمانیٛ بیێنیٛ و ناموەری دکتری سەعیدیشان ئەژنیەن.\nدماو ماوێوی لوان پەی تارانی و خەسەخانەو سپاسالارینە مەرزیانرە، ئانڎە بەند نەبیەن تارانەنە، هەم گیٛڵانوە هەمەدان، ئتر هەتا مەردەیش هەر چاگە بیەن، سەرقاڵو چارەسەرو نەوەشان بیەن، چەنی ئانەیچ، شیٛعریٛ و کتیٛبیٛش نویستیٛنیٛ، تا ساڵەو 1358 کوچینە، جە سنعەو حەفتا و نوٙ ساڵینە کوچی دماینش کەردەن و جە قەبرسانو مەسیحیانە ئەسپەردەو خاکی کریان.\nئایەتوڵا مەردوخی جە بەرگی دووەمو کتیٛبەکەیشنە واتەنش، ساڵەو 1305 کوچینە بڕێ مەسیحییٛ بە دوویٛ باریٛ ئینجیل و تەورات و بڕێ کتیٛبیٛ مەسیحیاوە ئامێ سنە، چەنی زانایانو ئاینی ئا سەردەمیە کەوتیٛ وات و واچ، تا مانگیٛ دریٛژەش کیٛشان، سەرئەنجام مەسیحیەکیٛ بەزیێ، شەویٛ بە بیٛدزیوە سنەشان جیا ئاست و لوێ پەی هەمەدانی.\nئیجا باسو فەقی سەعیدی مەکەروٙ، مەوات، چەنی ئێمە قەومایەتیشان بیٛ، گجار ئاموشیەو یانەیمان مەکەرد، دماتەر دوسایەتیش چەنی مەسیحیەکان پەیڎاکەرد بە یاردی خواجە باوی کوڕو خواجە یوسفی، هوٙرخەڵەتیا و کەوت گەلشان، ئیجا زانستی پزیکیش وانان، ژەنی مەسیحەیچش ئاردیٛنە، ئتر وەروئانەی ناماوە دلیٛ ئیٛمە، لوا هەمەڎان و دماتەر لوا تاران، چاگە بە دکتر سەعید خانو کوردەسانی ناموەر بی. هەرچەنڎ ڕاو ڕچەو ویٛش فاران، وەلێم هەستو گورانی و هەورامانی دڵ و دەرونشەنە مەنەن، ئا نامیٛ، کەپەی من نویستیٛنیٛش گرد بە زوانو گورانینیٛ، چی دمایچەو کتیٛبێش نویستەن بە نامیٛ(نزانی) بەشیٛوەو شعریٛ هوٙنانشوە، ئاڎیچ هەر بەزوانو هەورامین، کتیٛبیٛش پەی من کیاستەن. دکتوٙر سەعید جگەم جە کتیٛبو نزانی، کتێبیٛ تەرش بە زوانو فارسی نویستەن، بەنامیٛ(ئاو)، مەواچایچ فەرهەنگیٛوی گورانی، فارسی، ئینگلیزی و چنڎ کتیٛبێ تەریٛش نویستیٛنیٛ، وەلێم چاپیٛ نەبیێنیٛ.\nجە کوٙڕێنە، ماموٙسا موحیت تەباتەبایی وات: دکتر سەعید وەختو ئەوەوانای کتیٛبو نزانینە، فرەو کتیٛبەکانو یارسانیش جە(نور عەلی ئیلاهی) ڕابەبەرو یارسانەکان هوٙرگیٛرتیٛنیٛ پەی ئانەی چەشکەی ئەدەبیشان چەنە هوٙربگیٛروٙ جە نویستەکانشنە، بڕێ ئەچا واتا، کەلیمان جە کتبیٛ یارسانەکانەنە هەنیٛ دلیٛو کتیٛبەکەیشنە یاگیٛش کەردیٛنیٛوە.\nشیٛعرەکیٛ دکتر سەعیدی فرە تەڕ و پەڕئاویٛ و شیریٛنیٛ و ڕەوانیٛنیٛ، دکتر سەعید کتیٛبو نزانیش نویستەن، مەتاوو بواچو تەورات و ئینجلیش هوٙرگیٛڵانان پەی زوانو گوٙرانی- هەورامی، (تائیٛگە قسیٛو ئایەتواللە مەردوخینیٛ).\nسەرەتاو کتیٛبەکەیش پیٛسە دەسپەنە مەکەروٙ:\nفەرد تەنیای تاک فەرد تەنیای تاک وە نام خوادی فەرد تەنیا تاک\nبیٛ شەریک و مسل زات وەسفت پاک ئافەرینەندەی کورات و ئەفلاک\nخوای بیٛ شەریک، بیٛ نەظیرو چوون خەللاق عالەم وە کون فەیەکون\nیاران یاوەران دوس و ئازیزان هام جنس و هام ئەسڵ ساحیٛو تەمیزان\nئی شعریٛ پانزە بەیتیٛنە، من هەر ئی یەریٛمە نویستیٛ، وەبڕێ تەر شیٛعریٛ وەشیٛ هەورامیش چەنەنیٛ… جا سەیر ئانەن نویسەرو ئی کتبیە، کولەکیٛ تەڕەنە نامیٛ زوانو گورانیش نەبەردیٛنە، واتەنش شیٛعریٛش بەکوردی و نویستیٛنیٛ، کەچی هوریچش گیٛڵنێنیٛ پەی کوردی!!.\nکتیٛبو نزانی ساڵە 1359 هەتاوی چاپ کریان، بەشیٛوەو خەتی کونیٛ.\nجە کتیٛبو(کەشکۆڵە شعرێکی کوردی گورانی) کە شیٛخ عبدولمومن مەردوخی کوٙ کەردنوە، دماتەر ئەنوەر سوڵتانی سەرش نویستەن، ئەچیٛگەنە، باسو سەعید خانیش کەردەن، وەلێم کەمیە لومەش مەکەروٙنە، تا خایتیٛ باسو قەباڵەکانو هەورامانی مەکەروٙن، گویا سەعیدخانی ورەتیٛنیٛ بە ئینگلیزی، زانیاریەکیٛ ئێگەیچ هەر ئانیٛنیٛ کە ئایەتوڵا مەردوخی وستێنیٛ ڕووە.\nچی دوە سەرچەمانە هیچکام باسو ئا قسیٛ دکتر سەعید خانیشان نەکەردیٛنە هەکە دماو پەنجا ساڵان مەگیٛڵووە سنە، مەوینوٙ تەنیا پیرە ژەنی و پیرەپیا بەهەورامی قسیٛ مەکەران، ئتر شار گرد واڕیان بە زوانو کوردی و مەواچوٙنە(یاگیٛ شابازان کوٙرکوٙریٛ وازان).\nدماتەر هەورامیەکیٛ گلەییٛ ئانەی مەکەران کە چی ویٛش بە کوردسانی ئەشناسنان، مەشیا هەورامانیش نویستێ، چون ئینە لاو کوردەکانوە بیەن بە بەڵگیٛو مەواچان هەورامی ویٛش بە کورد مزانوٙن، پەوکی سەعیدخان کوردسانیش لکنان پۆ وێشەو!!! هەڵبەت ئی نامیٛشە، دماو ئانەی لوان تاران و ئەچاگە هەرمان و کارش کەردەن، بە نامیٛ زیٛڎەکەیشوە، شارو سنەی، استانو کوردسانی ناموەر بیەن، نەک بە نامیٛ کوردیوە.\nئامادەکەردەیو: د. ناجح گوڵپی 5/9/2020\nکریٛڵ واتیٛ: keywords\nنزانی: مزانی: مزگانی\nناموەر: نامور: نامی، ناوبانگ، مەیشور\nکوٙرکوٙرە: جوٙرە داڵێوەن، پسەن کەرکەسی گوشتی مڕارۆ بیە مەوەروٙ.\nشاباز: جوٙرە (هەڵو) یەن، ڕاوین، گوشتو پەلەوەری و گیاندارانی تەری زینڎە مەوەروٙ، ڕاوەش مەکەروٙ ئیجا بە تازەیی مەوەروٙش.\n مێژوی وێژەی کوردی بەشی دوەم، سدیق بورەکەیی، چاپ 2008:295\n نزانی: مزانی( نویسە، دەنگو”ن، م” هەردویٛ دەنگیٛ لوتینیٛ، زوانو هەورامینە فرەو جاری یاگە فاڕالیٛ مەکەران، پەوکی، نزانی و مزانی یەک واتەن)\n کەشکۆڵە شعرێکی کوردی گورانی، ئەنوەر سوڵتانی، لاپەلو 2010:41\nنویسیای وەڵین وام\nنویسیای دمایین زانستو زوانی Linguistics


📖 کوێر نابێتە ڕێبەری چاوساغ، هەواڵی چی ! کۆیلەش ڕۆژنامەنووس نیە Статьи\n📅 Добавлен Sep 19 2019 10:37PM\n👁 Этот пункт был просмотрен раз 58\nدەمێکە ئەوەم لائاشکرا بووە و کەهەندێ خۆ بەڕۆشنبیرز [ Больше... 👁] ✖ ✖ 0 1 ✔ 99% ✍ N.I. 19-9-2019 22:37:31


"عەرەب و توركمان پلانێكی مەترسیدار دژی كورد جێبەجێ دەكەن" - تۆڕی میدیایی خەڵک\nبەرپرسی مەڵبەندی كەركوكی بزووتنەوەی ئیسلامی ڕایدەگەیەنێت، مەترسی لەسەر دروست نەكردنی یەك لیستی كوردی لە كەركوك هەیە.\nبڕیارە مانگی 10ی ئەمساڵ هەڵبژاردنەكانی عێراق بەڕێوەبچێت و بەهۆی گۆڕانكاری لە یاساكەشدا، سەرجەم لایەنەكان و بەتایبەت لایەنە بچوكەكان مەترسی لەدەستدانی كورسییەكانیان هەیە و بەپێی زانیارییەكانیش، تاكو ئێستا لایەنە كوردییەكان هیچ هاوپەیمانیەتییەكیان پێكنەهێناوە.\nحەسەن شێخانی، بەرپرسی مەڵبەندی كەركوكی بزووتنەوەی ئیسلامی بە (خەڵك)ی ڕاگەیاند، حزبە كوردستانییەكان چەندین كۆبوونەوەیان كردووە بۆ ئەوی لیستێك دروست بكرێت بۆ ئەوەی كاندیدەكان كەم بن و دەنگەكان بەهەدەر نەچن، بەڵام بەداخەوە واهەست دەكەین ئەو لیستە سەركەوتوو نابێت.\nوتیشی، “ئەو دوو حزبە باڵادەستەی كوردستان، لە بەغدا چەندین ناكۆكیان هەیە ئەوەش لە كەركوك ڕەنگی داوەتەوە، ئەوان لە حكومەت پێكەوەن، بەڵام بۆ بابەتە چارەنووسسازەكان لەبەر بەرژەوەندی خۆیان بە هەر بیانوویەك بێت یەك لیستیەكە تێك دەدەن”.\nئاشكراشیكرد، ئەم هەڵبژاردنە دەنگەكان بۆ لیست ناچێت و دەبێت بە تەواوەتی لێكۆڵینەوە بكرێت و كاندیدەكان دابەش بكرێن بەسەر ناوچەكاندا، كورد دەبێت بە هەستیارییەوە مامەڵە لەگەڵ ئەم دۆسیە بكات، چونكە هەڵبژاردنەكانی ئەمجارە چارەنووسسازە.\nڕوونیشیكردەوە، عەرەب و توركمان دەیانەوێت بە هەموو جیهان بڵێن كورد كەمینەیە، ئەگەر كورد لە هەڵبژاردنەكانی پێشوو 8 كورسی هێنا و دواتر بووە 6 كورسی، ئەگەر كاندیدەكان كەم نەبن و دەنگەكانمان دابەزێت زیانێكی زۆر دەكەین لەم قۆناغەدا، ئەوكات پۆستی پارێزگار و پۆستەكانی تریش لەدەست دەردەچن.\nجەختی لەوەشكردەوە، توركمان و عەرەب دەیانەوێ ئەوە بسەلمێنن، كە ڕێژەی 32 و 32 ی كە دانراوە دەیانەوێ بیكەنە ئەمری واقیع، ئەمەش لەكاتێكدایە ئەو پشك پشكێنەی خۆیان دەیانەوێ نادەستووریە و دەیانەوێ بیكەنە عورفێكی سیاسی و لە كەركوك پەیڕەو بكرێت.\n31 کانونی دووهەم 2021 3.24 pm\nخەڵك- جێگری سەرۆكی پەڕلەمانی عێراق ڕایدەگەیەنێت، ڕێگە نادەین هیچ خانەوادەیەكی كورد لە كەركووك لایەن كۆمپانیای…


تورکیا به‌رپرسه له ڕووداوه تیرۆریستییه‌که‌ی ورمێ - Mehr News Agency\n29 gulanê 2017 - 08:11\nNews Code 10325\nبه ڕاپۆرتی ئاژانسی مێهر، قاسم ڕه‌زایی، فه‌رمانده‌ی هێزی سنووره‌وانی ئێران وتی: پارێزگای ئازه‌ربایجانی ڕۆژئاوا هاوسنووره له‌گه‌ڵ تورکیا و ئه‌رمه‌نه‌ستان و عێراق، به‌داخه‌وه له‌و ناوچه‌یه‌ی که هاوسنووره له‌گه‌ڵ تورکیا ئه‌م ڕووداوه تیرۆریستییه ئه‌نجام بووه.\nئه‌و زیادی کرد: یه‌کینه‌کانی سنووره‌وانی ئێران له کاتی گه‌شت لێدان بۆ ماوه‌ی ۴۵ خوله‌ک شه‌ڕ ده‌که‌ن و به داخه‌وه دوو فه‌رمانده‌ی ئێمه شه‌هید بوون. هه‌روه‌ها ۷که‌سی دیکه‌ش بریندار بوون. له ئێستادا دۆخی برینداره‌کان جێگیره.\nئه‌و وتی: ڕێوڕه‌سمی به خاک سپاردنی ئه‌م دوو فه‌رمانده‌یه له ئازه‌ربایجانی ڕۆژهه‌ڵات له زێدی خۆیان دوێنێ به‌ڕێوه چوو.\nئه‌م فه‌رمانده ئێرانییه له درێژه‌دا جه‌ختی کرد: گومانی تێدا نییه که ئێمه وڵامی ئه‌م کاره تیرۆریستییانه ده‌ده‌ینه‌وه و وڵاتی تورکیاش به به‌رپرس ده‌زانین و ده‌بێت وڵامیش بده‌نه‌وه.\nئه‌و وتی: ئێران شێلگیرانه به‌دواداچون بۆ ئه‌م بابه‌ته ده‌کات و ئێستاش ده‌ستی پێکراوه.


سەبارەت بە گێڕانەوەی دورگەی چاگۆس بۆ ماوریشیا\nبریتانیا داواكارییەكەی نەتەوە یەكگرتوەكان رەتدەكاتەوە\n- 11/22/2019 8:54:00 PM 2773 جار خوێندراوەتەوە\nپاش ئەوەی رێكخراوی جیهانی نەتەوە یەكگرتوەكان مۆڵەتی شەش مانگی دا بە بریتانیا، تا دورگەی چاگوس بگەڕێنێتەوە بۆ ماوریشیا، بریتانیا ئەو داواكارییەی رەتكردەوە و مۆڵەتەكەشی بە هەند وەرنەگرت.\nئەمرۆ هەینی، ئەو مۆڵەتە كۆتاییپێهات كە رێكخراوی نەتەوە یەكگرتوەكان دابویانە بریتانیا، تا دورگەی چاگوس بگەڕێنێتەوە بۆ وڵاتی ماوریشیا، بەڵام بریتانیا سەبارەت بەو مۆڵەت و داواكارییە هیچ هەڵوێست و هەنگاوێكی نەنا.\n40 ساڵ لەمەوبەر خۆیان و باوانیان لەو دورگەیە دورخراونەتەوە\nپێدەچێت ئەو رەتكردنەوەیەی بریتانیا بۆ گێڕانەوەی دورگەكە و كۆنترۆڵكردنی دەریای هیندە لە لایەن ئەو وڵاتەوە، ببێتە هۆی ئەنجامدانی خۆپیشاندان لەبەردەم ئەنجومەنی باڵای بریتانیا لە پۆرت لێویس-ی پایتەختی ماوریشیا، خۆپیشاندانەكەش لە لایەن ئەو كەسانەوە ئەنجامدەدرێت كە 40 ساڵ لەمەوبەر خۆیان و باوانیان لەو دورگەیە دورخراونەتەوە.\nبە بڕی سێ ملیۆن یۆرۆ دورگەی چاگۆس ئارشیپێلاگۆ-ی لە ماوریشیا كڕیوە\nلەكاتێكدا هێشتا دورگەكە لە لایەن بریتانیاوە داگیركرابو، بریتانیا ساڵی 1965 بە بڕی سێ ملیۆن یۆرۆ دورگەی چاگۆس ئارشیپێلاگۆ-ی لە ماوریشیا كڕی، بەڵام حكومەت و بەرپرسانی ماوریشیا دەڵێن لەوكاتەدا فشاریان خراوەتەسەر كە بەرامبەر وەرگرتنی سەربەخۆیی دەبێت ئەو دورگەیەیان پێبفرۆشن، كە لە ساڵی 1968دا كۆنترۆڵیانكردەوە.


پن كۆد ئاگاداریه‌كان JCC نرخی سه‌وزه و میوه نرخی دراو زێر و خۆراك سه‌ره‌كی گه‌شتیاری گه‌شتیاری پارێزگای سلێمانی 2016-01-11 23:49:50 هاوینەهەواری ئەحمەد ئاوا ئەحمەد ئاوا بەدووری ( 84 ) كم دەكەوێتە خۆرهەڵاتی شاری سلێمانی، نزیكە لە شاروچكەی خورماڵ، دۆڵێكی سەوز و ڕەنگینە و سەرچاوەیەكی ئاوی زۆری هەیە و بە ئاوی زەڵم ناسراوە، لە بناری چیاكەوە بە شێوەی تاڤگە دەڕژێتە خوارەوە و دیمەنێكی سەرەنج ڕاكێش بە شوێنەكە دەبەخشێ. چەندین كەپر و شوێنی پشودانی بۆ گەشتیاران لێ دروستكراوە. چەمی ڕەزان \nچەمی ڕەزان بە دووری 57 كم دەكەوێتە بەشی رۆژئاوای شاری سلێمانی، هەروەها بەدووری 30كم دەكەوێتە بەشی باشوری رۆژهەڵاتی هاوینەهەواری دوكان، 17كم لە رێگەی سەرەكی نێوان شاری سلێمانی و هاوینەهەواری دوكانەوە دوورە. چەمی رەزان لەناو دۆڵێكی كراوەو فراوان هەڵكەوتووە. ناو دۆل و چەمەكە بە دار و درخت و رەزوباخ داپۆشراوە. لە بەشی رۆژهەڵاتی چەمەكە تافگەی بافل لە بەرزایەك دێتە خوارەوە، لە بەردەم تاڤگەی بافل و دەروبەریدا هەوارگەیەك لە شێوەی هاوینەهەوار بە دیزاینێكی سەردەمیانە دروست كراوە.\nچاوگ و گوڵان چاوگ ناوچەیەكی سەوزایی و دڵڕفێنە بە دووری 5كم دەكەوێتە رۆژهەڵاتی شارۆچكەی هەڵەبجەی شەهید، ئەم سەیرانگایە كانیاوێكی سازگار و باخ و داری بەرز و دیمەنی سەرنج راكێش و هەوای سازگاری هەیە و بەشێوەیەكی جوان رێكخراوە و چەند جۆرێ یاری منداڵانی لێ دانراوە .\nدەریاچەی دەربەندیخان دەریاچەی دەربەندیخان بەدووری (60) كم دەكەوێتە باشووری خۆرهەڵاتی شاری سلێمانی به‌نداوه‌كه (3.25) (3م) ئاو گڵ دەداتەوە. دیمەنی دڵرفێنی دەریاچە و رووبارەكە ناوچەكەی كردۆتە شوێنێكی گەشتیاری كابینەی جۆراوجۆری بەسەرجەم پێداویستیەكانەوە بۆ دروستكراوە.\nدێلێژە و چەپەچنارە 50 كم لەباشوری خۆر ئاوای شاری سلێمانی یەوە دوورە، سەرچاوی ئاوی سازگاری چەمی باسەڕە بەبەردەمیدا تێدەپەڕێت، لە چەپەچنارە سەرچاوەیەكی ئاوی لێیە لە بناری چیای سەگرمەوە دێتە خوارەوە، لە گوندی دێلێژە مەزاری شێخ مستەفای لێیە كە موریدانی سەردانی دەكەن.\nهاوینه هه‌واری دوكان هاوینەهەوار و بەنداوى دوکان (70)کم لەخۆرئاواى شارى سلێمانییەوە دوورە، دەریاچەیەکى مەزنى لێدروستکراوە،چەند میوانخانەیەکى هاوچەرخ و کۆمەڵێک کابینەى گەشتیارى جۆراو جۆر به سەرجەم پێداویستیەکانى گەشتیارى تێدادروستکراوە. 16 پڕۆژەى گەشتیارى لەئوتێل و کابینە و کەپرو موتێل و ڕێستورانت لە هاوینەهەوارى دوکاندا هەن، ساڵانەش پرۆژەى نوێ لێدروست دەکرێت.\nجاسه‌نه جاسه‌نه ئه‌و ناوچه كوردییه كه ئه‌شكه‌وتیكی به‌ناوبانگ و دییه‌كی ویرانكراوی تیدایه‌و كورده‌كان به چاوی ریزه‌وه له میژووه پر شانازییه‌كه‌ی ده‌روانن. ئه‌شكه‌وت و گوندی جاسه‌نه‌ی كۆن ده‌كه‌ویته ناوچه‌ی سورداش له‌سه‌ر ریگه‌ی (سلیمانی – دووكان ) نزیكه‌ی (50)كم له شاری سلیمانیه‌وه دووره‌و له سالانی رابردودا دییه‌كه‌ی نزیكه‌ی (300) مالی تیدا نیشته‌جیبووه.\nئه‌شكه‌وتی جاسه‌نه له پشتی گوندی كانی خانه و به بناری چیایه‌كی گه وره‌وه‌یه كه ناوچه‌یه‌كی دلرفینه‌و تاڤگه‌یه‌كی ئاوی جوانی تیدایه ، پێشتر جاسه‌نه ئه‌شكه‌وتیكی ئاسایی و جیی خۆتیدا حه‌شاردان و حه‌وانه‌وه بووه ، به‌لام له‌گه‌ل گۆرانی بارو دۆخ و هه لومه‌رجی سیاسی ئه‌و كاته ئه‌رك و ناو و ناوبانگی ئه‌شكه‌وته‌كه‌ش گۆراو میژوویه‌كی به‌نرخی بۆ خۆی تۆماركرد ئه‌وه‌ش كاتیك كه‌له به‌رواری 3/2/1923هیزه‌كانی سوپای ئینگلیز له ریی فرۆكه‌وه شیخ مه‌حمودی حه‌فیدی مه‌لیكی كوردستانیان ئاگاداركرده‌وه كه خۆی به ده‌سته‌وه بدات و له‌گه‌ل به‌ریتانیه‌كان رێكبكه‌ویت یان به بۆمبارانكردنی شاری سلیمانی ناچاری ده‌كه‌ن. به‌لام شیخ مه‌حموود خۆی به‌ده‌سته‌وه نه‌دا و بۆ ئه‌وه‌ی خه‌لكی شاره‌كه‌شی زیاندمه‌ند نه‌بن ناچار بوو رو له ناوچه‌یه‌كی تر بكات ،چونكه له‌وكاته‌دا هیزه‌كانی دوژمن له دوو بۆردوومان چه‌ند هاولاتیه‌كیان شه‌هید كرد ، له‌به‌ر ئه‌وه و بۆ پاراستنی سه‌ر و مالی هاولاتیان شیخ مه‌حموود له‌گه‌ل هاوه‌لانیدا چاپخانه‌كه‌ی برد و له ئه‌شكه‌وتی جاسه‌نه گیرسایه‌وه .\nهه ر له‌و كاته‌دا و له 28/3/1923 له ناو ئه‌شكه‌وتی جاسه‌نه‌دا یه‌كه‌م ژماره‌ی رۆژنامه‌ی (بانگی حه‌ق ) ی بلاوكرده‌وه كه یه‌كه‌مین رۆژنامه‌ی شۆرشی كورده‌و به یه‌كه‌مین ئۆرگانی و جولانه‌وه‌ی رزگاری خوازی كورده له میژووی نوێدا هه‌لده‌سه‌نگینریت و ده‌رخستنی روویه‌كی شارستانی جولانه‌وه‌كه‌ی شیخ مه‌حموودی حه‌فیده.\n  چیای گۆیژە و ئەزمەر دوبەرزایی رەنگین و هەوا سازگارن و بەسەر شاری سلێمانیدا دەڕوانن تەنها 5كم لێوەی دورن. لە زستاناندا هاوڵاتیان بۆ دیداری بەفر سەردانیان دەكەن، هاوینانیش لەبەر فێنكی و دیمەنی دڵڕفێن ڕوی تێ دەكەن. كەناروێ \nناوچەیەكی گەشتیاری دڵڕفێنە، دەكەوێتە باكوری شاری سلێمانی لە ناوچەی شارباژێڕ. كەپر و كابینەی گەشتیاری بۆ گەشتیاران دروست كراوە فێنكی و دڵگیری دیمەنی ناوچەكە لە وەرزی هاویندا گەشتیاران شادمان دەكات.\nكونە ماسی دووری (56)كم دەكەوێتە باكووری خۆرهەڵاتی شاری سلێمانی و بەدووری (30)كم دەكەوێتە باشووری شارۆچكەی ماوەت، سەرچاوەیەكی ئاوی زۆری لێیە و بەناو بانگترینیان سەرچاوەی كونە ماسییە كە لە بناری چیایەكی بەردینەوە دێت، ، دارو درەختی زۆر ناوچەكەی كردۆتە هەوارێكی دڵگیر و چەندین كەپری پشودانی لێ دروستكراوە.\nمێرگەپان لە پشتی چیای پیرەمەگرونەوە بە دووری ( 31 )كم لە خورئاوای شاری سلێمانیەوە هەڵكەوتووە. لە هاویندا بەفركێشەكان لە پیرەمەگرون بەفری سروشتی بۆ گوندەكانی ناوچەكە دەهێنن، لەبەر جوانی و فێنكی ناوچەكە چەندین شوێنی پشوودان و دەریاچەیەك و مۆتێل و كەپری پشودان بۆ گەشتیاران و میوانان دروستكراون و گەشتیاران سەردانی ناوچەكە دەكەن. قۆپی قەرەداغ \nلە ناوچەی قەرەداغی باشووری سلێمانی، كۆمەڵێك ناوچەی گەشتیاری هەیە، لەوانە( داری زەرد، تافان، جافەران و نۆ قۆپەكە) كەهەریەكەیان بە (3) كم لەوەی ترەوە دوورە، كۆمەڵێك سەرچاوەی ئاوی لێیە و لەگەڵ هەبوونی كابینەی گەشتیاری ، هەر لەم ناوچەیە كۆمەڵێك شوێنەواری دێرین هەن لەوانە نەخشەی پادشای لۆلۆ كەپێشتربە (نەرام سین) ناو دەبرا، قەڵای باوە گردێ و زنجیرەیەك كونە جوڵاكە لە بنەرەتدا شوێنی پەرستن و گۆڕی بەردینن.\nگوندی سەرگەڵۆ یەكێكە لەگوندەكانی دۆڵی جافەیەتی (65) كم لە خۆرهەڵاتی سلێمانی دوورە و ناوچەیەكی دڵگیرە و باخ و بێستانی زۆر و سەرچاوەی ئاوی زۆری هەیە، ناوچەیەكی ڕازاوەیە لە وەرزی هاویندا پلەی گەرمای مام ناوەندیە، جگەلەوەی ناوچەیەكی گەشتیارییە، پڕۆژەی سەروەرییەكانی سەرگەڵو (كەپێك هاتووە لە شوێنی نیشتەجێ بوونی سەركردایەتی شۆڕشی نوێ و ڕادیۆی دەنگی گەلی كوردستان)سیمایەكی گەشتیاری بە ناوچەكە بەخشیوە. سەرتەكی بەمۆ \nلەخۆرهەڵاتی شارۆچكەی دەربەندیخانە كەش و هەوایەكی فێنكی هەیە و لە وەرزی هاویندا گەشتیاریًكی زۆر ڕوی تێدەكەن. بەسەر لوتكەی چیاكەوە شارێكی شوێنەواریی دێرینی لێیە كەبەشاری (یەزدان گورد)دەناسرێت و بەشێكە لە مێژوی ئەم نەتەوەیە.\nسیتەك ناوچەیەكی گەشتیاری دڵڕفێنە، دەكەوێتە پشتی شاخی ئەزمڕەەوە بە دوری 20كم لە باكوری شاری سلێمانی، ناوچەیەكی سەرنج ڕاكێشە كە خەڵكانێكی زۆر لەوەرزی بەهار و هاوین ڕوی تێدەكات.\nزێوێ زێوێ لە دامێنی چیای پیرە مەگروون بە دووری (34)كم لەخۆر ئاوای شاری سلێمانی هەڵكەوتووە، ، لە رێگەی پرۆژەیەكەوە جوانكاری بۆ شوێنەكە كراوە و چەندین كەپر و شوێنی پشودان و یاری منداڵان دروستكراون وبۆته چه‌ن شوێنیكی گەشتیاری. لە هەمان شوێن مەزاری پیرەمەگروون و ئارامگەی تۆفیق وەهبی هەیە، دانیشتوانی سنوورەكە بۆ نزاو پاڕانەوە و مرازخواستن روو لەمەزاری پیرەمەگروون دەكەن.


كۆرۆنا، نه‌وت و دۆخی عیراق – پەڕە 4 – Knwe.org\nسەرەکی » ئابووری » كۆرۆنا، نه‌وت و دۆخی عیراقپەڕە 4\nكۆرۆنا دۆخی ته‌واوی جیهانی خستۆته مه‌ترسییه‌كی جدییه‌وه، مه‌ترسییه‌ك كه له لایه‌نی، ده‌روونی، ته‌ندروستی و ئابورییه‌وه زیاتر رووبه‌ڕووی مرۆڤایه‌تی بۆته‌وه. هه‌نگاوه‌كان ئه‌وه‌ی ده‌گیرێته به‌ر ئاماژه‌ن بۆ جۆره ناچاریی و خۆبه‌دوورگرتنێك، روون نییه كه‌ی و چۆن به ته‌واوی لێمان دوور ده‌كه‌وێته‌وه؟.\nبه‌ڵام هه‌ر ته‌نها كۆرۆنا نییه كه ئێستا بۆته هه‌ڕه‌شه به سه‌ر ئابووری و بازاڕی جیهانه‌وه. نرخی نه‌وتیش كه به‌هۆی كێشه چاره‌سه‌رنه‌بووه‌كانی روسیا و سعودیه رووی له دابه‌زین كردووه، دیسان هه‌مان كاریگه‌ری به سه‌ر ئابووری وڵاتان داناوه، به‌تایبه‌ت ئه‌و وڵاتانه‌ی كه داهات و بودجه‌ی گشتیان به‌نده به فرۆشتنی نه‌وته‌وه.\nئێستا كه كۆرۆنا و دابه‌زینی رۆژ به‌رۆژی نرخی نه‌وت یه‌كیان گرتووه، بۆ هه‌ندێك وڵات، دۆخه‌كه قورستر و سه‌ختتره، به‌تایبه‌ت بۆ وڵاتێكی وه‌ك عیراق كه زیاتر 90%ی داهاته‌كه‌ی له سه‌ر نه‌وته به هه‌رێمی كوردستانیشه‌وه.\nله عیراق، وێڕای بڵاوبوونه‌وه‌ی ڤایرۆسی كۆرۆنا و هاوكات دابه‌زینی نرخی نه‌وت، ناكۆكی سیاسی و كارانه‌بوونی حكومه‌تیش به‌هۆی خۆپیشاندانه‌كانه‌وه هێنده‌ی دیكه دۆخی ئه‌و وڵاته‌ی به‌ره‌و ئاقارێكی خراپ بردووه، ئێستا قه‌یرانه سیاسییه‌كه‌ی به راسپاردنی عه‌دنان زورفی پێده‌چێت كه‌مێك به‌ره‌و ره‌وینه‌وه بچێت، هه‌ڵبه‌ت ئه‌گه‌ر ئه‌ویش به‌هه‌مان چاره‌نووسی محه‌مه‌د تۆفیق عه‌للاوی نه‌چێت، له ناو لایه‌نه شیعه‌كاندا ئێستا ده‌وڵه‌تی یاسا ناڕازین به‌رامبه‌ر راسپاردنی زورفی، هه‌رچی كوردیشه جگه له یه‌كێتیی نیشتمانیی كوردستان تا ئێستا هیچ هه‌ڵوێستێكی ئه‌وتۆ پیشان نه‌دراوه و به‌ڵام ئه‌وه‌ی هه‌یه پێده‌چێت زورفی بتوانێت حكومه‌ته‌كه‌ی پێكبهێنێت، به‌تایبه‌ت كه ئه‌زموونی ئینكاری عه‌للاوی له به‌رچاوه.\nپرسیاره‌كه ئه‌وه‌یە ئێستا عیراق چۆن ده‌یه‌وێت رووبه‌ڕووی ئه‌و قه‌یرانانه بێته‌وه، بۆ كۆرۆنا روونه كه حكومه‌ت ده‌بێت چ هه‌نگاوێك بگرێته به‌ر، به‌ڵام نه‌وت كێشه‌و قه‌یرانه سه‌ره‌كییه‌كه‌یه، هه‌فته‌ی رابردوو حه‌یده‌ر عه‌بادی سه‌رۆك وه‌زیرانی پێشووتری عیراق رایگه‌یاند: نرخی نه‌وت به‌و جۆره بمێنێته‌وه حكومه‌ت مووچه‌ی فه‌رمانبه‌رانیشی بۆ نادرێت، ئه‌مه سه‌ره‌تای لێدانی زه‌نگێكی مه‌ترسیدار بوو، به‌تایبه‌ت كه سندوقی دراوی نێوده‌وڵه‌تیش بانكه جیهانییه‌كانی ئاگاداركردۆته‌وه خۆیان له پێدانی قه‌رز به عیراق به‌دوور بگرن. ئێستا وه‌زیری نه‌وتی عیراق داوای كردووه وڵاتانی ئه‌ندام له رێكخراوی ئۆپیك به زووترین كات كۆببنه‌وه، بێگومان عیراق راسته یه‌كێكه له ئه‌ندامه هه‌ره دیاره‌كانی هه‌نارده‌كه‌ری نه‌وت له ئۆپیك، به‌ڵام به‌هۆی ئه‌وه‌ی كه قورسایی سیاسی ئه‌و ئه‌ندازه‌یە نییه، پێناچێت به ته‌نها بتوانێت گوشارێكی ئه‌وتۆ له سه‌ر وڵاتانی دیكه‌ی ئه‌ندام دروست بكات. ره‌وینه‌وه‌ی مه‌ترسییه‌كانی ڤایرۆسی كۆرۆنا ره‌نگه جارێكی تر ده‌رفه‌ت به تێكه‌وتنه‌وه‌ی جووڵه‌ی ئابووری جیهان بدات و نرخی نه‌وتیش تا ئاستێك به‌رز بێته‌وه. به‌ڵام له‌گه‌ڵ ئه‌وه‌شدا بۆ عیراق هێشتا دۆخه‌كه وه‌ك پێویست نابێت.\nجگه له عیراق، بۆ هه‌رێمی كوردستانیش دابه‌زینی نرخی نه‌وت كێشه سه‌ره‌كییه‌كه ده‌بێت، كه‌م كه‌م خه‌ریكه حكومه‌ت باس له كاریگه‌ری و مه‌ترسییه‌كانی دابه‌زینی نرخی نه‌وت ده‌كات.


یوسف عوسمان عەزیز: مەلا بەختیار\n(ئەو مێژووەی، خۆم تێیدا ژیاوم)چڵ و پێنج ساڵ دەبی ئەو مەلابەختیارە لەدەمی شەهید ئارامی دەنگی هەبووە و ڕەنگی نیە. نەوشێروان بووە شت و شەڕی جوود و هەمووعێراقی کرد، لەودەمەی یەکێتی لەهەڕمێنی دابوو تاکە هێزی سەر ساحەی موعارەزەی عێراقی بوو لەدژی بەعس و جمهوری ئیسلامی. ئەوەلەبنەوە هەر خەریکی هەڵتەکاندن و تەکەتوول و حیزب دروست کردن بووە.خۆی بەگرتن دا میزیان پێ فڕکرد و خەیری کادیرەکانی ئەودەمی وەک ئەبووبەکر خۆشناوی لەساڵی ١٩٨٥ بەتەسلیم کردنەوە دا. نیوەی دیبەڕانگیری بادینان کرد. ئیتیجاهو قادر عەزیز دەرووی...\nکرمانج تاڵاوی: دەسکەوتەکانی بنەماڵەی بارزانی\nبێ گومان کاتێک باس لە بنەماڵەی بارزانی دەکەم،تەنیا مەبەستم پیاوەکانی ئەو بنەماڵەیە.بەتایبەت ئەو بەرواڵەت پیاوانەی کە بۆ ماوەی سی ساڵ دەبێ بەشیک لە باشووری کوردستانیان داگیرکردوە.ژنەکانی ئەو بنەماڵەیە سنووری کۆیلایەتیان بەزاندوە.تەنیا چواروەرزیی ئاسمانی سەریڕەش دەبینن.وەک سێبەر لە نێوان خۆیاندا دێن ودەچن.وک...\nکامی قادر: بەیت و بالۆرەی مێژوویەکی ساختە و ئاوەژوو\nئێمە زۆر جار بەیت و بالۆرەی ئەوە، لە سەرکردەیەتی حیزبەکانی باشوور دەبیستین، کە فڵانە کەس و فڵانە ڕێباز، بوونە ھۆی ناساندنی کورد بە جیھان.ئایا کورد پێش ئەم کەسانە، خێڵێکی نەناسراو بوون؟! یان ئەمە ھەڵبەستراوێکی شاخدارە؟! درۆیەکی ھەزارپاتەکراوەی سوواوە! کە بووشە ھۆی ئەوەی ھەزاران گیانی ڕۆڵەی کورد ببنە قوربانی...


ئیسرائیل و پاکسازی قەومی – ماڵپەڕی ئەڵتەرناتیڤی شورایی\nئیسرائیل و پاکسازی قەومی\nئەوەی ئێستا لە ئیسرائیل روودەدات، نەهۆکارەکەی زللەی لاوێکی فەلەستینیە لە لاوێکی جولەکە و نە موشەک بارانی ئیسرائیلە لە غەزەوە. نە هەراسانکردنی جەژنی موسڵمانەکانە لەلایەن ئیسرائیلەوەو لە مزگەوتی ئەلئەقسا و نەکێشەی ژمارەیەک ماڵی گەرەکی شێخ جەراحی ئۆرشەلیمە و نەئاگر بەردانە لە ژمارەیەک سەیارەی عەرەبەکان… ئەم روداوانە و دەیان روداوی تری هاوشێوە، روداوی سەرلێتێکدەرن، کە میدیای خوێریلەی بۆرژوازی ونووسەر و رۆژنامە موچەخۆرەکان، برەوی پێدەدەن تا ریشەی کێشەی فەلەستین و ململانیی میژووی لەگەڵ ئیسرائیلدا پێ پەرەدەپۆش بکەن.\nئەم رۆژانەو بەدرێژایی ئەزمەی نێوان “دەوڵەتی ئیسرائیل و فەلەستینیەکان!!” فرمیسکی تیمساحی هەڵوەراندن بۆ قوربانیانی هێرش و بۆمبابارانەکان، سەردێری هەواڵی میدیاکانن. ژمارەی موشەکەکان، رادەی ویرانکەری هێرشی فرۆکەکانی ئیسرائیل، کوژرانی ژن و مناڵ و هاوڵاتیانی مەدەنی، زیاد لە پێویست پیشچاو دەخرێن و جێگای راکیشانی سەرنجی رای گشتی دنیان، بەڵام پاکتاوی قەومی و مەزهەبی لەلایەن دەوڵەتی قەومی یەهودی ئیسرائیلەوە، جێگای باس نییە، یەک ناسنامەیی کردنی دانیشتوانی ئیسرائیل و ناسنامە مەزهەبیەکەیان، پارستن و بەرگری لە یەهودیەکان و سرینەوەو کۆتاییهینانی بە بوونی عەرەب و “مسوڵمانەکان” لە ئیسرائیلدا، لە ناو ئەو دەزگا پانوپۆرە میدیاییەی بۆرژوازی دنیادا، وەکو هەواڵێکی سادە و راگوزەریش نابینرێت. دەوڵەتی ئیسرائیل، لەسەر پایەی قەومی “یەهودیەت” بیناکراوە، ئەمەش مۆری جیاکاری و پلەی دوویی داوە لە ناوچەوانی هەر هاوڵاتیەکی تر کە ناسنامەی نەتەوەیەکی تر و هەڵگری مەزهەبێکی ترە، خەڵکی فەلەستین لە ئیسرائیلدا، رووبەڕوون لەگەڵ سرینەوەی ناسنامەیان لەلایەن دەوڵەتی ئیسرائیلەوە بە پشتیوانی دنیای بەناو مەدەنی و غەربی بۆرژوازی، لە پێشیانەوە ئەمریکا و غەرب.\nکاردانەوەو رووبەڕووبوونەوەی ئەم سیاسەتە دژە ئینسانیەی ئیسرائیل لەلایەن خەڵکی فەلەستینەوە، هاوکات بواری داوە بە رەوتە سیاسیە بۆرژوازییەکانی عەرەب کەخۆیان بە پرسی کیشەی خەڵکی فەلەستینەوە هەڵبواسن و بەهرەبەرداری لەو ستەم و بێمافیەی ئاشکرایە بکەن، کە دەوڵەتی ئیسرائیل ئەنجامی دەدات. بۆ ماوەی چەندین دەهە ناسیونالیزمی عەرەب بەهرەبەرداری لەم کێشەیە کرد، تا ئەو رادەیەی کە کێشەی فەلەستین وەکو کێشەی” عەرەب- ئیسرائیل” لە دنیادا ناسراو ناوەزەد دەکرا.\nئەو کاتەش کە ناسیونالیزمی عەرەب توشی بن بەست بوو لە وەڵامدانەوە بە کێشەی ئابوری و سیاسی ناوخۆییەکانی خۆیان، و هاوکاتیش ماهیەتی سازشکارانەیان لەپیناو بەرژەوەندیەکانی خۆیاندا لەڕیگای بەدەستەوەگرتنی کێشەی فەلەستین، بەتەواوی ئاشکرا بوو.\nئەم جارەیان رەوت گەلی ئیسلامی سیاسی کێشەی خەڵکی فەلەستینیان کردە دەستمایەی حزوری سیاسی و چ لە ئیسرائیل و شوێنی نیشتەجی بووی فەلەستینیەکان و چ لە ئاستی ناوچەکەشدا، تا ئەو رادەیەی دەتوانین بلێین یەکێک لە پایە سەرەکیەکانی پی داکوتانی ئیسلامی سیاسی لە ناوچەکەو دنیادا، و دەرکەوتن و حزوری سیاسی و سەربازی و کردەوە بێ کۆتا دژە ئینسانیەکانیان، بوونی کێشەی فەلەستین بووە. کاردانەوە بەرامبەر بە سیاسەت و ملهوری هەمەلایەنەی دەوڵەتی ئیسرائیل، لە راگواستن، دروستکردنی مستەوتەنات، گۆرینی دیمۆگرافیای جێگا دانیشتوانی فەلەستین، سیاسەتی پاکتاوی قەومی و مەزهەبی… چ لەلایەن خەڵکی فەلەستین و چ لەلایەن رەوتە سیاسییەکان. دوبارە رووبەرووبۆتەوە لەگەڵ وەحشیانەترین هیرشی سەربازی و بۆردومانی کوێرانە و خاپور و وێرانکردنی شوێنی ژیان و کاری خەڵکی فەلەستین، لەبەرامبەریشدا ئەمریکا و غەرب لە ژیر پاساوی” ئیسرائیل مافی بەرگری لەخۆکردنی هەیە” ئیسرائیلیان وەکو زوڵم لێکراو وێناکردووە، کە پێویستە بۆمانەوەی بەرگری لەخۆی بکات و پشتیوانی نیودەوڵەتیشی لێبکرێت.\nئەم پشتیوانییەی ئەمریکا و غەرب لە ئیسرائیل کردەوە درندەکانی و چاوپۆشی کردن لە ریشەی کیشەی ئیسرائیل- فەلەستین، دەستی دەوڵەتی ئیسرائیلی هێندەی تر ئاوەڵاکردووە، کە بەوپەری دڵرەقی و بەشێوەی وەحشیانە، رووبەرووی هەر کاردانەوە و جموجۆلێکی فەلەستینیەکان بێتەوە، کە بۆ بەرگری لەخۆیان بەدەستیەوە دەگرن. ئەوەی لەم برگەیەدا روودەدات، بەجیا لە کۆتایی دەسەڵاتی ترمپیزم، هەوڵی ئەمریکا بۆ نزیک بوونەوە لە ئیران و گەرانەوە بۆ ڕیکەوتنامەی ئەتۆمی!!، کە وەکو نەیاری سەرسەختی ئیسرائیل وێنا دەکرێت، وە بەجیا لە کێشەی ناوخۆی و ئەزمەی حکومەتی ئیسرائیل و داکشانی پێگەی ئیسلامی سیاسی لە ئاستی دنیا و ناوچەکەدا، قوڵبونەوەی زیاتری کێشەی فەلەستین و ئیسرائیلە، کە دەوڵەتی ئیسرائیل رۆڵی سەرەکی لە قوڵبونەوەیدا هەیە، لەرێگای بەدەستەوە گرتنی سیاسەتی راشکاوانەی پاکسازی قەومی و دینیدا.\nلەدڵی وەها هەلومەرجێکدا کە دەوڵەتی ئیسرائیل خوڵقاندویەتی دەشێ هەر روداویکی بچوک و ناچیز، ببێتە هۆی گڕدان و بەیەکدادانی ئاگرینی سەربازی و هێرشی موشەکی و بۆمبابارانی شار و شارۆچکەکان و کوشتن و وێرانکاری بێ وێنە. بێگومان تائەوکاتەی کێشەی فەلەستین چارەسە نەکرێت و وەڵام وەرنەگرێتەوە، چ خوێن بەربوونی فەلەستینیەکان، وەکو قوربانیانی ملهوری دەستی دەوڵەتی ئیسرائیل و چ کاردانەوەو بەهرەبەرداری رەوتە ئیسلامیەکان و کوشتاری کوێرانەی هاوڵاتیانی ئیسرائیلی، بەردەوام دەبێت و لەوەش زیاتر ناوچەکە ناتوانێت ئارامی بەخۆیەوە ببینێت. کۆتاییهینان بە سیاسەتی پاکسازی قەومی و دینی لەلایەن دەوڵەتی ئیسرائیل و بەکاردانەوەو رۆڵی رەوت گەلی ئیسلامی بە کوشتاری ئیسلامیانەو محەمەدیانە!!ی، هاوڵاتیانی بێتاوان و مەدەنی ئیسرائیلی، تەنها بە چارەسەری سیاسی کێشەی فەلەستینەوە گرێی خواردووە، کە دەتوانرێت لەڕێگای بەرەسمی ناسین و پێکهێنانی دوو دەوڵەتی مەدەنی فەلەستین و ئیسرائیلی، دەروازەیەکی نوی بکاتەوەو ئارامی سیاسییش بۆ ناوچەکە بگێردریتەوە.\nناوەراستی ئایاری ٢٠٢١


سەربازگەكانی توركیا لە دهۆك ״نەهامەتین״ بۆ خەڵكەكەی |\nHome ڕاپۆرت سەربازگەكانی توركیا لە دهۆك ״نەهامەتین״ بۆ خەڵكەكەی\nئیدارەی شارەكە دەسەڵاتی بەسەردا نییە\nبوونی زۆربەی سەربازگەكانی توركیا لە سنووری دهۆكدا لە لایەك مەترسییە بۆ سەر ژیانی هاووڵاتیانی ئەو سنوورە و لە لایەكی تریشەوە بە هۆیەوە زیانیان پێ گەیشتووە، ئەو پرسە تا ئێستا نەچووەتە بەردەم ئەنجوومەنی پارێزگای شارەكە و ناشتوانێت دەستی بۆ بەرێت.\nتۆپبارانی دەڤەری ڕێكانی سنووری پارێزگای دهۆك لە لایەن توركیاوە لە چوارشەممەی ڕابردوودا 3-4 هاووڵاتیی ئەو سنوورەی كردە قوربانی ئەوەش بۆ جارێکی تر پەردەی لەسەر دۆسیەی بوونی ئەو بنکە سەربازییانەی لە ناو خاکی هەرێمدا هەڵدایەوە.\nبەرقی ئیسلام، برای قوربانییەكە بە ״ئاژانس״ی وت: ״براكەم لەگەڵ ئامۆزایەكم بۆ هێنانەوەی گیای بەهارە چووبوونە ئەو ناوچەیە و لە لایەن سەربازانی توركیاوە تەقەیان لێ كراوە و براكەم شەهید بووە و ئامۆزاكەشم بریندار بووە.״\nوتیشی: ״لەگەڵ هاووڵاتیانی ناحیەی شیلادزی بۆ هێنانەوەی تەرمی براكەم چووینە شوێنی ڕووداوەكە بەڵام سەربازانی بارەگایەكی سوپای توركیا تەقەیان لێ كردین.״\nبوونی بنكە سەربازییەكانی سوپای توركیا لە سنوری پارێزگای دهۆك كە پێگەی هەژموونی زۆرینەی ئیداریی و سیاسی پارتی دیموكراتی كوردستانە بۆ هاووڵاتیانی ئەو ناوچەیە نەهامەتی بووە.\nجگە لە مەترسیی ئەمنی لەسەر ژیانی هاووڵاتیان بەشێك لە زەوییەكانیشیان بە هۆیەوە لەدەست داوە.\nلە سنووری دهۆك دوو سەربازگەی سەرەكی سوپای توركیای تێدایە، سەربازگەی بامەڕنی (45 كیلۆمەتر باكووری دهۆك) لە ساڵی 1997ـەوە دامەزرێنراوە و جگە لە نزیكەی 500 سەرباز چەندین چەكی قوورس و سەربازیی تێدایە.\nلە ناوچەی كانی ماسی سنووری قەزا زاخۆش بنكەی سەربازیی هەیە كە زیاتر لە 200 سەربازی تیایە.\nئەوە جگە لە بنكەی باشیك لە سنووری نێوان دهۆك و موسڵ كە لە ساڵی 1995ـەوە بوونی هەیە و لە ساڵی 2015 دا هێزی سەربازیی زیاتری بۆ ڕەوانە كرا.\nناوبەناو ئەو ناوچانەی سنووری دهۆك ڕووبەڕووی بۆردومانی سوپای توركیا دەبنەوە كە پاساوی سەرەكی بوونی چەكدارانی پەكەكەیە لەو سنوورە.\nدوای شكستی پڕۆسەی ئاشتیی لە نێوان توركیا و پەكەكە هێرشەكانی توركیا بۆ ئەو سنوورە زیاتر بووە كە زیانێكی زۆری بە هاووڵاتیانی ناوچەكە گەیاندووە.\nئەنجوومەنی پارێزگای دهۆك سێ لێژنەی پێك هێنا بۆ تۆماركردنی ئەو زەرەر و زیانانەی بەر هاووڵاتیانی ناوچەكە كەوتووە بە هۆی بۆردومانی فڕۆكەكانی توركیاوە لە سنووری قەزاكانی ئاكرێ و زاخۆ و ئامێدی.\nڕزگار سدیق، ئەندامی ئەنجوومەنی پارێزگای دهۆك كە ئەندامی لیژنەكە بوو بە ״ئاژانس״ی وت: ״بە هۆی ئەو بۆردومانانەوە زیاتر لە بەهای چوار ملیار و 750 ملیۆن دیناری عێراقی زەرەر بەر هاووڵاتیانی دهۆك كەوتووە بە شێوەیەك كە سنووری قەزای ئامێدی سێ ملیار دینار زیان بەر هاووڵاتیان كەوتووە و لە قەزای زاخۆش یەك ملیار و 500 ملیۆن دینار و قەزای ئاكرێش 350 ملیۆن دینار زەرەر بەر هاووڵاتیان كەوتووە״.\nوتیشی: ״بە هۆی بۆردوومانەكانی توركیاوە 190 گوند لە سنووری قەزای ئامێدی و زاخۆ چوڵ كراون و هاووڵاتیان ناتوانن بگەڕێنەوە سەر گوندەكانی خۆیان و حكوومەتیش ناتوانێت خزمەتگوزاریی بگەیەنێتە ئەو گوندانە و بە هۆی بەردەوامی بۆردوومانكردنی فڕۆكەی توركیاوە.״\nبوونی بنكە سەربازییەكانی توركیا لە سنووری پارێزگای دهۆك وەك چۆن بە بێ دەسەڵاتی ئیداری ئەو پارێزگایەیە ئاو هاش ئێستا لە دەستیان دەرچووە و دەسەڵاتیان بە سەریدا نییە.\nڕزگار سدیق دەڵێت: ״وەك ئەنجوومەنی پارێزگا ئاگاداری جوڵەی سەربازانی توركیا نین لەو سنوورە و تەنیا ئەوە دەزانین كە بوونیان لە سنووری دهۆك بە پێی ڕێکكەوتنی پارتی بووە بۆ شەڕكردن لەگەڵ پەكەكە״ .\nعیماد گۆران، ئەندامی ئەنجوومەنی پارێزگای دهۆك جەخت لەوە دەكاتەوە كە دەبوو ئەنجوومەنەكەی ئاگاداری هەموو ئەو هێزانە بێت كە لە سنووری دهۆك بوونیان هەیە و دەڵێت: ״بە بیانوی ئەوەی ئەو پرسە پەیوەندی بە ڕێكکەوتنی سیاسییەوە هەیە لە ئاستی دەسەڵاتی ئەنجوومەن نییە و نەمان توانیوە لیژنە درووست بكەین لەسەری״.\nوتیشی: ״بە هۆی ڕێكکەوتنی سیاسی لە نێوان پارتی و توركیا ئەنجوومەنی پارێزگای دهۆك ناتوانێت ڕۆڵی یاسایی خۆی ببینێت لەو پرسەدا لە كاتێكدا ڕۆژانە هاووڵاتیانی سنووری پارێزگای دهۆك بە هۆی ململانێی توركیا و پەكەكە دەبنە قوربانی ״.\nتەلیسمی بوونی بنكە سەربازییەكانی توركیا لە سنووری دهۆك كردنەوەی ئاسان نییە كە لە لایەك هاوسنوورە لەگەڵ توركیا و لە لایەكی تریشەوە پارتی كە زۆرینەی ئەنجوومەنی پارێزگای شارەكە و حكوومەتە خۆجێییەكەیەتی خۆی لەو پرسە نادات.\nعەلی ئۆرەماریی، جێگری بەرپرسی مەڵبەندی چواری یەكێتیی نیشتیمانیی كوردستان لە دهۆك بە ״ئاژانس״ی وت: ״ناوچەی بادینان بە پێی ڕێكکەوتنە نهێنییەكانی نێوان پارتی و توركیا، وەك موستەعمەرەیەكی توركیایە كە چەندین سەربازگەی لەو سنوورە هەیە״.\nوتیشی: ״جگە لە سەربازگەی بامەڕنیی و كانی ماسی سوپای توركیا 11 بنكەی سەبازیی تری لە سنوورەكە هەیە لە ناوچەكانی گۆلی و سندی و زاخۆ تا دەگاتە سنووری ناوچەی بارزان.״\nبوونی سوپای توركیا لە سنووری پارێزگای دهۆك جگە لە هاووڵاتیانی ئەو شارە لەسەر ئاستی سیاسییش كێشەی بۆ هەرێمی كوردستان درووست كردووە.\nد. كامەران بەرواری، مامۆستای زانستە سیاسییەكانی زانكۆی دهۆك جەخت لەوە دەكاتەوە كە بوونی بارەگای توركیا تەنها كاریگەریی لە سەر دهۆك نییە، بەڵكو كاریگەری لەسەر پڕۆسەی سیاسی و ئەمنیی هەرێمی كوردستان هەیە و بە ״ئاژانس״ی وت: ״بە بەردەوامی هێزی توركیا كاروانی سەربازییان هەیە و چاودێری هاووڵاتیان دەکات و دەیەوێت ئەو ناوچەیە بخاتە ژێر كۆنتڕۆڵی خۆیەوە لە ئێستاشدا بەشێك لە هاووڵاتیان پەیوندییان لەگەڵ ئەو هێزانە هەیە ئەوەش مەترسییە بۆ سەر هەرێمی كوردستان .״\nلە ماوەی ڕابردوودا زیاتر لە 500 هەزار ئیمزا كۆكرایەوە بۆ دەركردنی سوپای توركیا لە هەرێمی كوردستان بێ ئەوەی ئەنجامی هەبێت.\nبەرواری دەڵێت: ״ڕۆژ بە ڕۆژ سوپای توركیا بارەگای خۆی زیاتر و فراوانتر دەكات لە هەرێمی كوردستان لە كاتێكدا كە مەترسیی لە سەر هەرێمی كوردستان بوو لە لایەن داعشەوە ئامادە نەبوو بەرگری لێ بكات.״


خانوو بۆ فرۆشتن له سلێمانی-سه‌رچنار – Mulk Real Estate\nخانوو بۆ فرۆشتن له سلێمانی-سه‌رچنار\n#خانوو بۆ فرۆشتن ،لە #سەرچنار ،دوو قات ،نزیک ئاسایشە کۆنەکەی سەرچنار. تێبینی :خانووەکە کۆنەو بە نرخی زەوی دەیفرۆشێ ڕوبەر:٢٤٠م ١٢*٢٠ بۆ زانینی نرخ کۆمێنت بنوسە یان پەیوەندیمان پێوە بکە ???? بۆ زانیاری زیاتر پەیوەندی بەم ژمارەیەوە بکە 07719928007? یان سەردانی #نوسینگەی #بنیاد ? بکەن قڕگە-لەسەر شەقامی ٢٠ مەتری بەینی کۆمپانیای نەوزاد و نەخۆشخانەی شۆڕش -خوار فەرمانگەی ژینگەی سلێمانی\nخانوو بۆ فرۆشتن له سلێمانی-زڕگوێز خانوو بۆ فرۆشتن له سلێمانی-چوارباخ


كێكەكەی لیستهاوگ‌و دەركردنەكەی كرێكار\nهەر بە تاقیكردنەوە بۆم دەركەوتووە كە هیچ شتێك هێندەی ئەوە ئازارت نادات كە لە غەریبیدا هاونشتیمانیەكی خۆت ببینی بە زەلیلی. ئەمە بۆ هەر نەتەوە و میللەتێكی دیكەش ڕاستە، بۆیە من هەرگیز دیمەنی ئەو كوڕە عەرەبە سوننەیەشم بیر ناچێتەوە كە لە كاتی دادگایی كردنی سەددامدا و لە كەمپێكی پەنابەری لە نەرویج بە خوڕ دەگریا و عەرەبە شیعەكانی دەوری تانەیان لێدەدا.\nمەلا كرێكاریش بە جل و بەرگ و جامانەی كوردەواری و ریشی ماش وبرنجی خویەوە، كە بە پۆلیسی نەرویجی چواردەوری دەگیرێت، پیت خۆش بێت و ناخۆش دیمەنێكی نەخوازراوە بۆ هەر كوردێك.\nیاخود تۆ دیمەنی سیلڤی لیستهاوگی كەسی دووهەمی پارتی پێشكەوتنی نەرویجی (كە ناسراوە بە دژایەتی كردنی پەنابەران) ببینی كاتێ كێكی خۆشی لەت ئەكات، كە بە نەرویجی لە سەری نووسراوە (گەشتێكی خۆش كرێكار) كە مەبەستی لە دەركردنێتی بەرەو ئیتالیای پڕ لە ڤایرۆسی كۆڕۆنا. تۆ بتەوێت و نەتەوێت وەها دیمەنێكیش جۆرێك لە زیادەڕۆیی و دڵڕەقی تێدایە بەرانبەر بە كەسێك تاوانبار یان بێتاوان ئەوا تۆ ئێستا زاڵیت بە سەریدا و ڕەوانەی دادگای دەكەیت!\nكێشەی نێوان لیستهاوگ و سیڤ یانسنی كەسی یەكەمی پارتی پێشكەوتن لە لایەك و مەلا كرێكاریش لە لایەك مێژوویەكی هەیە كە دەگەڕێتەوە بۆ ئەو هەموو لێدوانە توندانەی كە ئەم كەسایەتییە دژ بە یەكانە بەرانبەر بە یەك داویانە پێشووتر.\nهەموو ئەمانەی سەرەوە باس لە سۆزێكی رووت ئەكەن بۆ مەلا كرێكار جارێك وەك مرۆڤ و جارێكیش وەك هاونشتیمانییەكی كورد لە وڵاتی غەریبیدا.\nبەڵام كاتێك قسە دێتە سەر مەلا كرێكارە سەلەفییە توندڕەوەكە هەقە هەر كەسێك كە دوورە لە وڵاتی نەرویج و بێ خەبەرە لە سەرگوزشتەی مەلا كرێكارەكەی نەرویج هیچ لێدوانێك نەدات و هەوڵ نەدات سۆزی جەماوەرێكی دڵسافی بێ ئاگا لە دەوری كەیسی مەلا كرێكار كۆبكاتەوە، بە قازانج بۆ خۆی یان بۆ پێگە و حزبەكەی. جا ئەو كەسە مەلا بێت یان سیاسی یاخود سەرۆك حیزب بێت. ئەمەش لە پێناو ئەوەی نەكەوینە هەندێ بڕیاری بێ بنەمای هەڵەوە.\nقسەی ناهەق ووتن دژ بە نەرویجی وڵاتی خانەخوێ كرێكار كە ڕەنگە نە لە لای خودا و نە لە لای خودی مەلا كرێكاریش قبووڵ بێت. مەلا كرێكار خۆی لە چەندین بۆنەدا لە وەسفی وڵاتی نەرویج لێدوانی داوە.\nمەلا كرێكار كە زیاد لە بیست و هەشت ساڵە خۆی و ماڵ و مناڵی لە نەرویج ئەحەوێنرێنەوە كە باوەڕ ناكەم بەردێكی ئەوتۆشی خستبێتە سەر بەردێك بۆ نەرویج، بەڵام خانوو و ژیانی بۆ دابین كراوە بە پارەیەكی كە بەشێكی بەرچاوی لە باجی مەشروب و دیسكۆی شەوانە و چەك فرۆشتن و گۆشتی بەرازەوە هاتووە.\nمناڵە بەڕێزەكانشی (كە بە ڕاستی هاوخەمیانم، چونكە دواجار دوورخستنەوەی باوك بە ئازارە جا بە هەر هۆكارێك بێت) بە جوانترین شێوە پەروەردەكراون و خراوەنەتە بەر خوێندن. ئەمە جگە لەوەی بە پێی بەدواداچوونێكی ڕۆژنامەی ئافتن پۆستنی نەرویجی تەنها پرۆسەكانی دادگایی كردنی كرێكار تا ساڵ ٢٠١٥ شەش ملیۆن كڕۆنی نەرویجی تێچووە كە بەهای دوو شووقەی مام ناوەندە لە ئۆسلۆ! ئەمەش هەمووی لە پێناو ئەوەی دادگایەكی دادپەروەرانەی كەیسەكانی مەلا كرێكار بكەن.\nهەموو ئەمانە لە بەر خاتری یەك شت كە مەلا كرێكار داوای پاراستنی گیانی كردووە بەوەی كە ژیانی لە كوردستان لە مەترسیدایە. كرێكار بۆی هەبوو لە نەرویج ئازاد بێت وەكو هەر تاكێكی دیكەی ئەو كۆمەڵگایە. بەڵام لە كوێی دونیا دیوتانە پەنابەرێك هەر دوای وەرگرتنی مافی پەنابەری سەفەر بكات بۆ ئەو شوێنەی ژیانی تێدا لە مەترسیدایە و هەر ئەمەش نا بگرە رێكخراوی تیرۆرستیش دروست بكات؟\nكام دەسەڵاتەی دونیا ڕازییە بەوەی پەنابەرێك لە خوتبەكانیدا لە وڵات و ناوماڵی خۆیان هانی خەڵكی بدات بە كوشتنی سەرۆكی پارتێكی نەرویجی كە ئارنە سولبەرگی سەرۆك وەزیرانی ئێستای نەرویجە؟\nلە كام سیستەمی دونیا بینیوتانە كە پەناهەندەیەك هانی دواكەوتووانی خۆی بدات لە خوتبەكانیدا بە واجبی دینی دابنێ بە كوشتنی كوردە مولحیدەكانی نەرویج لە وێنەی مەریوان هەڵەبجەیی؟\nبۆیە نەرویج لە بەر ئەوەی وڵاتی یاسایە ، یاساكەی كەس ناناسێت و چاوپۆشی لە هیچ ناكات و هەڕەشەی كوشتنی ئەم و ئەو سزای خۆی هەیە.\nسەبارەت بە ناردنی مەلا كرێكار بۆ ئیتالیا و لەم كاتەدا زۆر گرنگە چەند ڕاستییەك بڵێین. هەموو ولاتە ئەوروپییەكان رێكەوتنی ئەمنی و یاسایی و ڕێكەوتنەكانی دبلن سەبارەت بە پەنابەرانیان ئیمزا كردووە و پابەندن پێوەی. بەم پێیەش بێت هەر پەنابەرێك كە داواكراو بوو لە هەر وڵاتێك لەم وڵاتانە تەسلیم بە پۆلیسی وڵاتی داواكار دەكرێت. دادگای ئیتاڵی بڕیاری ١٢ ساڵ زیندانی بۆ مەلا كرێكار دەركردووە بە تۆمەتی دامەزراندنی ڕەوتێكی تیرۆرستی لەو وڵاتە. ئەمە بووە بە بنەما بۆ ناردنەوە كە. بە پێی لێدوانی پۆلیسی خزمەتە ئەمنییەكانی نەرویج (PST) پێشتر دوو پرسیاریان لە پۆلیسی ئیتاڵی كردووە سەبارەت بە ناردنی مەلا كرێكار ئەویش بەوەی كە تا ئێستاش سورن لە سەر داواكردنی مەلا كرێكار و وە گەرەنتی پاراستنی گیانی دەكەن؟ وەڵامی هەردوو پرسیاریان بە ئەرێنی وەرگرتووە. بۆیە هیچ ڕێگرییەك لەم پڕۆسەی ناردنە نابینین ئەگەر بزانین ئەو دەمێكە لە سەر هەمان داوا لای ئێمە ڕاگیراوە. دوای ئەوە كرێكار هەڵگری ڕەگەزنامەی نەرویجی بووایە بارەكە زۆر لە بەرژەوەندی ئەگۆڕا و هەر نەبێت سزاكەی ئیتاڵیای لێرە دەدرا لە نزیك ماڵ و مناڵەكەی. ئەو دەرفەتەش مەلا خۆی لە دەستی خۆی داوە بە هۆی تاوانەكانی پێشتری دەنا هەر كەسێك مافی پەنابەری هەبێت بە ٧ ساڵ ئەبێت بە نەرویجی و وە كوو نەرویجییەك شایستە یاساییەكانی سود لێوەردەگیرێت.\nبا ئێمە بەدەر لە عاتیفە هەندێ ڕاستیش بخەینە بەر چاو بۆ بەندكراوێك چ فەرقێكی هەیە نەرویج یان ئیتاڵیا؟ خۆ ئەگەر كۆڕۆناش بیانووی نەناردنی بێت لەم كاتەدا، حاڵی نەرویج لە ئیتاڵیا باشتر نیە ئەگەر بە ڕێژەی دانیشتووان لە یەكی بدەینەوە.\nخاڵێكی دیكەی گرنگیش مەلا كرێكار بە پێی یاساكانی هەرێم و عێراقیش داواكراوە، خۆ ئەگەر بێت داوایان بكردایە لە نەرویج، ئەوا لە سایەی بوونی سزای لەسێدارەداندا هەرگیز نەرویج ئەم داوایەی پەسەند نەدەكرد. بەڵام ئەمە بۆ ئیتاڵیا پێچەوانەیە.\nئیتر پێم وابێت قسەكردن لە دەرەوەی ئەم ڕاستیانە درێژدادڕییە. ئەبێت ئەو ڕاستییە بزانن كە مەلا كرێكار تۆمەتبارە و تێوەگلاوە و لە ئەوروپاش یاسا سەروەرە، هەر بۆیە سزا دەدرێت. كوردیش دەڵێت زۆر ووتن هەر قورعان خۆشە.


هێزەكانى سورياى ديموكرات "هەسەدە" ڕایگەیاند، جوڵەى گوماناوى لەسەر سنورەكانى هەرێمى كوردستان و ڕۆژئاوا هەيە و پارتى ديموكراتى كوردستان دەستيكردووە بە خەندەق لێدان و ناردنى هێزى زياتر، هەسەدە گومانیش دەکات ئەو کارە پەیوەندی بەسەردانەکەی سەرۆکی هەرێمەوە بۆ تورکیا هەبێت.\nئەمڕۆ پێنجشەممە 24ی ئەیلولی 2020، هەسەدە لەڕاگەیەندراوێکدا لە هەژماری فەرمی خۆی لە تۆڕى كۆمەڵايەتى فەيسبووك بڵاويكردووەتەوە: " هاوكات لەگەڵ چڕكردنەوەى كۆبوونەوە و گفتوگۆكان بۆ يەكخستنى ڕيزەكانى كوردانى ڕۆژئاوا و هەوڵە نێودەوڵەتيیەكانى ئەمريكا و تەنانەت ڕوسياش بۆ دروستكردنى هاوپەيمانێتيەكى كوردى - كوردى و هاوپەيمانێتى كوردى لەگەڵ لايەنە ئۆپۆزسيۆنەكانى سوريا، جوڵەى گوماناوى لەسەر سنورەكانى نێوان هەرێمى كوردستان و ڕۆژئاوا دەبينرێت."\nئاماژەی بەوەشكردووە، ئەو جوڵانە لەلايەن پێشمەرگەكانى پارتى ديموكراتى كوردستانەوەيە و دەستيان كردووە بە هەڵكەندنى خەندەق و توندكردنى سنورەكان و ناردنى هێز و چەكى زياتر.\nهەسەدە تەئكيديشی کردووەتەوە، ئەو جوڵانە لەم كاتەدا كە گرژيەكان زياديان نەكردووە و هيچ شتێك لە لايەنێكى ڕۆئاواوە دژى هەرێم نەكراوە، نيشانەى پرسيارى زۆر هەڵدەگرێت دەربارەى نييەتى پارتى ديموكراتى كوردستان لەو رێوشوێنانە كە لەوانە نييە خێريان پێوەبێت.\nهێمای بۆ ئەوەشكردووە، ئەوەى جێى سەرنجە ئەو ڕێوشوێنانە چەند ڕۆژێك دواى سەردانەكەى نێچيرڤان بارزانى بۆ توركيا دێت كە لەلايەن ڕەجەب تەيب ئەردۆگان، سەرۆككۆمارى توركياوە بانگهێشت كرابوو.\nهەسەدە پرسيارى ئەوەش دەكات، ئايا ئەردۆگان داواى چى لێكردوە تا بەو شێوەيە سنورەكان بەهێزتر بكەن؟ ئايا ئامانجيان چييە لەوەدا؟.\nبەپێى بڵاوكراوەكە، لەكاتێكدا كە پێويستە پارتى ديموكراتى كوردستان پێشوازى لە دەستپێشخەرييەكە بكات بۆ يەكخستنى ڕيزەكان و نيازپاكى پيشانبدات بە سوككردنى رێوشوێنەكانى هاتوچۆ لە سنورەكانەوە بۆ ڕۆڵەكانى گەلى كورد لە هەردولا، بە تەواوەتى پێچەوانەكەى دەكات.\nهەسەدە پێشیوايە، لەوانەيە پلانێكى نوێى توركيا هەبێت كە وەك هەميشە لەسەر دەستى بارزانى جێبەجێ بكرێت، ئەوەش لە چوارچێوەى هەوڵەكانى بۆ دروستكردنى گرژى و كۆسپ خستنە بەردەم يەكگرتوويى كوردى و لەباربردنى پێش لەدايكبوونى.


شۆفێری ئۆتۆمبێلە سەرپێچیکارەکەی هەولێر دەستگیرکرا – لڤین پرێس\nشۆفێری ئۆتۆمبێلە سەرپێچیکارەکەی هەولێر دەستگیرکرا\nئەو شۆفێرەی كە لەكاتی لافاوەكەی هەولێر لە تابلۆیەكی هێمای هاتووچۆی دابوو، لەلایەن پۆلیسەوە دەستگیركرا، هاتوچۆی هەولێریش رایدەگەیەنێت، شۆفێرەكە چەندین تاوان و سەرپێچی دیكەی ئەنجامداوە.\nبەڕێوەبەرایەتی هاتووچۆی هەولێر، روونكردنەوەیەكی لەبارەی دەستگیركردنی شۆفێرێك بەناوی (سەڵاح مۆنیكا) بڵاوكردەوە، كە دوێنێ پێنجشەممە، لەكاتی لافاوەكەی هەولێر، سەرپێچی هاتوچۆی كردبوو، لە تابلۆیەكی هێماكانی هاتووچۆشی دابوو.\nهاتووچۆی هەولێر ئاماژە بەوەشکردووە، ئەمڕۆ لەلایەن هێزە ئەمنییەكانی هەولێر، بەبڕیاری دادوەری لێكۆڵینەوەی هەولێر، كەسێك بەناوی (سەڵاح مۆنیكا) كە خاوەنی ئۆتۆمبێلێكی تایبەتە لەجۆری لاندكرۆز، دەستگیركرا.\nروونیكردووەتەوە، هۆكاری دەستگیركردنی شۆفێرەكە، كۆمەڵێك تاوان و سەرپێچی بووە، كە دوێنێ پێنجشەممە، لەكاتی كۆبوونەوەی ئاو لەهەندێك لەشەقامەكانی هەولێر ئەنجامی دابوون، كە ئەوانیش تێكشكاندنی هێماكانی هاتووچۆ بە ئۆتۆمبێلەكەی، هەروەها شكاندن و شێواندنی شۆستەكان لەهەندێك شوێن كە بەسەركەوتن و شكاندنەكەش تەنها بۆ نیشاندانی هێزی ئۆتۆمبێلەكەی بووە.\nوەک هاتووچۆ دەڵێت، شۆفێرە سەرپێچیكارەكە، دەستكاری تابلۆی ئۆتۆمبێلەكەشی كردووەو ەبەشێكی شاردۆتەوە، كە ئەمەشیان تاوانە، هەروەها دەستكاری ئاكاری ئۆتۆمبێلەكەی كردووە بەبێ وەرگرتنی ڕەزامەندی لایەنی پەیوەندیدار كە بەڕێوەبەرایەتی هاتووچۆیە، ئەمەشیان سەرپێچی یاسای هاتووچۆیە.\nجەختی لەوەكردووەتەوە كە هۆكاری دەستگیركردنی شۆفێرەكە، جگە لەو تاوان و سەرپێچیانە، هیچی تری بەدواوە نەبووەو پەیوەندی بەیارمەتیدانی خەڵكەوە نەبووە لەكاتی لافاوەكە، راشیگەیاندووە، هیچ كات حكومەت و لایەنە پەیوەندیدارەكان كەسێك دەستگیر ناكەن لەسەر یارمەتیدانی خەڵك، بەڵكو دەستخۆشیشی لێدەكەن


نامه‌یه‌ک بۆ به‌هه‌شت ~ باران - Baran\nنامه‌یه‌ک بۆ به‌هه‌شت ~ باران\nخه‌یاڵی به‌ڕێكه‌وتنم به‌ره‌و به‌هه‌شت، وه‌خته شامه‌رگم بكات، هه‌ر وه‌ك كیژێكی بچكۆله‌ی عه‌یار ئه‌تریقێمه‌وه و له پڕیی چاوه‌كانم به نوور، تیشك له كه‌نار و ناوه‌ندی دییه‌م ئه‌ڕژێ و گیربوونی هه‌ر نیگایه‌كی، ڕۆح به به‌ری به‌ردیشا ئه‌كات.\nبه‌رجه‌سته‌كردنه‌وه‌ی بۆن و به‌ركه‌وتنه‌كانی، نووقمی ده‌ریایه‌ك له نهێنی عه‌جوول و گه‌ردوونێك عه‌شقم ئه‌كات. ئیدی به هه‌ر چوار ئاراسته‌كه‌دا ئه‌كه‌ومه چرپه و هاوار و به نیازی ئه‌وه‌ی بمبیستێ چه‌ندین جار بۆی دووپات ئه‌كه‌مه‌وه؛ له پێناو ئه‌وه‌دا كه به تۆ بگه‌م، هه‌موو شتێك ئه‌كه‌م، هه‌موو شتێك!\nمن به بیرم نایه سێوێكم به دزییه‌وه خواردبێ و لادانێك لامدابێ بێ هۆ، كه‌چی ئه‌وه‌نده‌م له‌بیره دوور دوور په‌ڕیمه ده‌رێی تۆ! شه‌وانێكی زۆر بۆت گریام، چه‌نه‌ها ڕۆژ و ساڵ به‌دواتا گه‌ڕام، وه‌لێ نه سۆراغتم زانی و نه به‌رامبه‌ر ئه‌و تاوانه‌ش كه‌س هاته گۆ، من هه‌ر ئه‌وه‌نده‌م له‌بیره سوێم بۆوه بــــــێ تــــۆ!\nبیرت ئه‌كه‌م، به‌قه‌د هه‌موو ئه‌و جوانییانه‌ی له‌سه‌ر به‌هه‌شت بیستوومانن! خۆشم ئه‌وێی، به ئه‌ندازه‌ی پڕمانایی بوونت، هێنده‌ی نزیكی برژانگه‌كانم كاتێ بۆ بیركردنه‌وه له تۆ لێكیان ئه‌نێم!\nمن ده‌هرێكه له تۆ جیام و له نادیاریتا به‌دوای خۆشمدا وێڵم، به ڕۆح و به جه‌سته‌شمه‌وه ده‌م نا ده‌مێ قۆڵ له قۆڵی یاده‌كانتا پیاسه‌ی ئێواره‌یه‌كی لێڵم.\nئا‌زیزم ئه‌شێ ته‌مه‌ن له‌وه كورتتر بێ كه به شادبوونه‌وه‌ت ڕابگه‌م. ژیانیش له‌وه بێنرختر نابێ كه من دوور له تۆ تیایا هه‌ڵ بكه‌م. خه‌سڵه‌تێكی مرۆڤ، له‌بیرچوونه‌وه‌یه، ڕاسته، من تا گومڕابوون بڕوای پێ ئه‌كه‌م، به‌ڵام ساتێك له‌یادكردنی تۆ درۆیه، ئه‌توانم بێگومانت بكه‌م!\nهه‌نووکه، ڕه‌نگه گرنگ نه‌بێت باسی ڕابردووت بۆ بکه‌م، هه‌موو جووڵه و سووتانه په‌پووله‌ئاساكانت له خۆما هه‌ڵئه‌گرم، دڵه‌ڕاوكێ و به‌سه‌ربردنی زه‌مه‌نێك له مێرده‌زمه‌دا هه‌ر به خۆم ئه‌بڕم. نا باس له‌وه ناكه‌م كه ڕۆیی و ئه‌شمویست داستانی خاڵیبوونه‌وه‌ی دارستان و پیربوونی دارمێوه‌كانت بۆ بنووسمه‌وه، گه‌ره‌كم بوو گشت ئه‌گه‌رێكی داهاتووت له‌م دێڕانه‌دا بۆ چڕ كه‌مه‌وه، هێشوو هێشووی ڕه‌زی بیره‌وه‌ریمت پێ ئه‌زبه‌ر كه‌م و خوڕ خوڕ ئێستامت بۆ بهۆنمه‌وه ...\nبڵێ چی؟ دوێنێشه‌و له خه‌ومدا تۆ دوو كه‌س بووی، مناڵیت هه‌ر له‌گه‌ڵ مندا سه‌رگه‌رمی ڕه‌هاكردنی ڕاز و یاریکردن بوو! گه‌وره‌ییشت چه‌ند هه‌نگاوێ له‌ولاتره‌وه، به‌هۆی سه‌رقاڵی و جه‌نجاڵی ژیانه‌وه، ته‌نیا منی له خه‌یاڵدا نه‌بوو! كه به‌خه‌به‌رهاتم دڵم زۆر ته‌نگ بوو، ده‌پرسم بۆ ئه‌بێت هه‌موو ده‌م شتگه‌لێ بكه‌ینه قوربانی كۆمه‌ڵێ شتی دی، بۆ نابێ سه‌رجه‌می مافه‌كان بڵند ڕابگرین، ئه‌بێ حیكمه‌تی خاترگرتن و پاراستنی لایه‌نێك له چیدا بێت، كاتێك ئازایه‌تی سه‌ره‌تا و كۆتاییی ئه‌و مانه‌وه‌یه، له‌سه‌ر بناغه‌ی پشتگوێخستن یان كه‌وتن و وردبوونی لایه‌نێكی تر بێ!؟ (تـۆ)م، ورد بڕوانه چوارده‌وره‌كه‌ت، گوێبیستی دوورتر به و دواجار ته‌نیا به ناخی خۆتا ڕۆ بچۆ، گرنگه بتوانین خۆمان بین، پێویسته بێ سڵكردنه‌وه به‌ته‌واوی باوه‌ڕه‌وه كام هه‌ڵدێره سه‌خته بیگرین، ترسمان له خزان و تێكشكان نه‌بێ، له هه‌وڵدان ئۆقره‌مان نه‌بڕێ و ئاماده‌ی چه‌ند جار ده‌ستپێكردنه‌وه بین!\nچاوه‌كانم، له ئێستامدا ئه‌وه‌نده نزیك هه‌ستت پێ ئه‌كه‌م هه‌ر ئه‌ڵێی له‌سه‌ر جۆلانه سپییه‌كه‌ی حه‌وشه‌كه‌ی خۆتانین و له‌گه‌ڵ گوژمدان و به سروشتدانی ئه‌و خه‌مانه‌ی كه له ناخماندا ده هێنده‌ی ته‌مه‌ن و باڵامان بوو، بۆت ئه‌دوێم، له‌ناكاو نیگام له‌سه‌ر ڕه‌نگی له‌پڕپه‌ڕیوت جێگیر ئه‌بێ، گلێنه‌م توێ توێ ئاو ئه‌یبا و به پڕتاو خۆم ئه‌خه‌مه باوه‌شته‌وه. بیر له‌وه ئه‌كه‌مه‌وه كه نازانم بۆچی هه‌میشه خه‌می ئه‌وه‌م بوو له وانه‌ی كیمیادا تۆش ببیته گه‌ردیله‌ی په‌رشبووی ناو هه‌وا و چیدی بۆم كۆ نه‌بیته‌وه! زۆر ئه‌ترسام ئه‌گه‌ر له ده‌می چوونماندا بۆ نانه‌واخانه‌ی (ئه‌مین) توند كه‌مه‌رت نه‌گرم، ببیته مشتێ ئارد به ده‌ستمه‌وه! له‌و ڕۆژه‌وه‌شی مامۆستای ئایین شایه‌تمانی فێر كردین و پێی وتین كه ئه‌بێ هه‌موو شه‌وێ به‌ر له نووستن بیخوێنین، من خه‌وم نه‌مابوو، چونكه به درێژاییی شه‌و شایه‌تمانم ئه‌خوێند له جیاتیی تۆ، دایكم و باوكم، خوشك و براكانم، هه‌موو هاوڕێ، هه‌موو خزم، هه‌موو كورد و هه‌موو جیهانیش، نه‌كا نووستبن و له‌بیرتان كردبێ!! هاوڕێ گیان، هه‌نووكه‌ش زۆرێك له‌و دڵه‌ڕاوكێیانه له خۆمدا به‌دی ئه‌كه‌م، به‌ته‌نیا بووكه په‌ڕۆیینه‌كه‌ی مناڵیشم ئه‌زانێ كه به ژماره‌ی ئه‌و هه‌ناسانه‌ی له دووریی تۆ داومه، بیـرت ئه‌كه‌م، ته‌نیا ئه‌و ئه‌زانێ چونكه تا ئێستاش ماومه، شه‌وێك ئه‌یكه‌مه تۆ، شه‌وێك ئه‌یكه‌مه كێ و كێ و كێی تر و تا به‌ره‌به‌یان باسی بۆ ئه‌كه‌م!\nمن نازانم تۆ له كوێیت و نامه‌ت بۆ ئه‌نووسم، نازانم له‌گه‌ڵ كێیت و ته‌نیا دێیته هه‌ستم، خواستمه باش بیت و گه‌ر ئێستا بووبیته دایكی كۆرپه، پـڕ خۆشه‌ویستیم پیرۆزباییت لێ ئه‌كه‌م!\n(به‌هه‌شت محه‌مه‌د ساڵه‌ح)\nئه‌م په‌ڕه‌یه 2044 جار خوێندراوه‌ته‌وه


14/8/2020 - 22:05\nپارتی بەبۆنەی ٧٤ ساڵەی دامەزراندنی گەرمترین پیرۆزبایی ئاراستەی جەماوەری سەربەرزی پارتی و سەرجەم گەلی کوردستان دەکات\nمه‌حمود مه‌حه‌مه‌د، گوته‌بێژ و ئەندامی مەکتەبی سیاسی پارتی دیموکراتی کوردستان ، لە لێدوانێکی تایبەتدا بۆ ماڵپەڕی فەرمیی پارتی بەبۆنەی ٧٤ ساڵەی یادی دامەزراندنی پارتی رایگەیاند، یادکردنەوەی جەماوەری بۆ ساڵیادی دامەزراندنی پارتی، لە شێوەی گردبوونەوە و مەڕاسیمە جەماوەریەکان، بەڕێوەناچن و تەنیا لە رێگەی کەناڵەکانی میدیاوە بە شکۆوە ئەم یادە بەجۆش و خرۆشە لە نێو دڵ و دەروونی گەلە خۆڕاگرەکەمان و کادیر و لایەنگران و جەماوەری پارتی، بەرز و پیرۆز رادەگرێت.\nڕاشیگه‌یاند: پارتی بەبۆنەی ٧٤ ساڵەی دامەزراندنی گەرمترین پیرۆزبایی ئاراستەی خانەوادەی سەربەرزی شەھیدان و، پێشمەرگە قارەمانەکان و کادیر و لایەنگران و جەماوەری سەربەرزی پارتی و سەرجەم گەلی کوردستان دەکات.\nگوتیشی: ١٦ی ئاب، ساڵیادی پارتەکەمان، وەک رۆژێکی مێژوویی و پڕ شکۆ، رووداوێکی گرینگی مێژوویی سەر گۆڕەپانی سیاسی و تێکۆشانی کوردستان بوو کە لەسەر دەستی بارزانی نەمر دروست بوو.\nهەروەها پارتی دیموکراتی کوردستان وەک پارتی سەرجەم دیالێکت و دەڤەر و پێکھاتەکان، سنوورە دەستکردەکانی بڕی و، وەک پارتێکی نەتەوەیی و کوردستانی کۆکراوە لەسەرجەم چین و توێژەکان وەرچەرخانێکی مێژوویی و سیاسی و نەتەوەیی خوڵقاند.\nگوتەبێژی پارتی هه‌روه‌ها تەئکیدی کردەوە کە لەبەر کێشەی ڤایرۆسی کۆڕۆنا هیچ جۆرە گردبونەوەو مەڕاسیمێک ئەمساڵ ئەنجام نادرێت تەنها کەناڵەکانی تلفزیۆنی ئازادن یادەکە بکەنەوە. گرنگی پێ بدەن.\nداڕشتنه‌وه/ فەرمان عەلی


ئه‌نفال.. هه‌وڵی قڕكردنی گه‌لێك\nکۆمەڵێ لە پێشمەرگەکانی یەکیەتی\nنه‌وشیروان مسته‌فا له‌كتێبی خولانه‌وه له‌ناوبازنه ده‌ڵێت، له‌پێش ده‌ستپێردنی هێرشه‌كانی ئه‌نفال ،له‌سه‌رچاوه‌تایبه‌ته‌كانی خۆمانه‌وه هه‌واڵمان پێگه‌یشت بوو كه‌عێراق له‌ڕێگای ئاگاشاری ئیستخباراتی خۆیه‌وه دڵنیابوه له‌وه ئێران. توانای هێرشی گه‌وره‌ی نماوه‌و نیازی هیچ هێرشێكی گه‌وره‌ی نیه،بۆیه ده‌توانن بێ ترس به‌شێكی هێزه‌كانیان له‌جه‌بهه‌كانی عیراق ئێران. بكشێننه‌وه‌و په‌لاماری سه‌ركردایه‌تی ی ن ك بده‌ن، هه‌ندێك له‌وبروسكانه‌ی پێمان ده‌گه‌شت ڕاسته‌وخۆ له‌دیوان الرئاسه‌وه ئه‌نێران. بۆسه‌ركردایه‌تی هێزه‌كانی سوپا،بۆپه‌كخستنی هێرشه‌كانی عێراق زنجیره‌یه‌ك چالاكی پێشمه‌رگه‌ی له‌سه‌ر جاده گشتییه‌كان. ئه‌نجام درا ،له‌ناوئه‌وانه‌دا یه‌كێك له هه‌مووی گرنگتربووله‌پێش ده‌ستپێكردنی هێرشه‌كان،هه‌ندێك له‌ئه‌ندامانی القیاده العامه للقوات المسلحه له‌گه‌ڵ چه‌ند قائید فه‌یله‌ق وقائید فرقه‌یه‌ك كه‌ئه‌بوونه‌خشه‌ی هێرشه‌كه‌ه جێبه‌جێ بكه‌م. بۆدوادێڕی نه‌خشه‌ی ئه‌نفال هاتنه ناوچه‌كه ،له‌كاتی گه‌ڕانه‌وه‌یان. بۆسه‌یه‌كیان بۆدانرس ،له‌به‌رئه‌وه‌ی هه‌موویان. ئه‌فسه‌ری پله‌به‌رزبوون وهه‌ریه‌كه‌یان. حیمایه‌ی خۆی ئه‌وپه‌ڕی له‌گه‌ڵ بوو كاروانه‌كه ناڕێك وپێك بوو ،،سه‌ره‌تای كاروانه‌كه كه‌ده‌گاته به‌رده‌م بۆسه‌كه ،جاشێك له‌ڕه‌بیئه‌یه‌كی نزیك جاده‌كه به‌ڕاكردن. ده‌یانگاتی و ئه‌ڵێ ٥٠مخرب ،بۆسه‌یان بۆداناون بگه‌ڕێنه‌وه كابرای ئه‌فسه‌ر تاگاداری كاروانه‌كه ده‌كات بگه‌ڕێنه‌وه دواوه سه‌ره‌تای كاروانه كه‌ده‌گاته ناوبۆسه‌كه‌وه،چه‌ند سه‌ربازێك ده‌كوژرێن و لۆریه‌كیان. لێ ئه‌گرێت و به‌ڵام. كاروانه به‌سه‌لامه‌تی به‌رله‌وه‌ی به‌ته‌واوی بگاته ناوبۆسه‌كه‌وه ئه‌گه‌ڕێنه دواوه.\n- د. عه‌لی ته‌ته‌ر: ئۆپه‌راسیۆنه‌كانی ئه‌نفال له كوردستان 23 شوبات تا 6 ئه‌یلوولی


وتەبێژی قوباد تاڵەبانی "ئامادەین یەکێک لەو دوو پێشنیازە جێبەجێ بکەین کە رێککەوتمان لەسەر کردووە"\nHome›هەواڵ›ڕۆژهەڵاتی ناوەڕاست›وتەبێژی قوباد تاڵەبانی “ئامادەین یەکێک لەو دوو پێشنیازە جێبەجێ بکەین کە رێککەوتمان لەسەر کردووە”\nوتەبێژی قوباد تاڵەبانی “ئامادەین یەکێک لەو دوو پێشنیازە جێبەجێ بکەین کە رێککەوتمان لەسەر کردووە”\nشاندی هەرێم لە بەغدا\nسەمیر هەورامی وتەبێژى قوباد تاڵەبانى رایگەیاند: شاندى هەرێم بەم نزیکانە دەگەڕێتەوە بەغدا بۆ دەستپێکردنەوەى دانوستانەکان لەبارەى پشکى هەرێم لە بودجە و ئامادەن یەکێک لەو دوو پێشنیازە جێبەجێ بکەن کە ڕێککەوتنیان لەسەر کردووە.\nوتەبێژەی قوباد تاڵەبانی بە میدیا عێراقییەکانی راگەیاند: ئەو دەقە نوێیەى کە لە چوارچێوەى پڕۆژەى بودجەدا لەسەرى ڕێککەوتوون دوو پێشنیاز لەخۆ دەگرێت، هەرێم ئامادەیە یەکێک لەو دوو پێشنیازە جێبەجێ بکات کە رێککەوتنى لەسەر کراوە.\nسەمیر هەورامى ئاماژەى بەوەشکردووە، شاندى هەرێم لەچەند رۆژى داهاتوودا دەگەڕێتەوە بەغدا بۆ دەستپێکردنەوەى دانوستانەکان و جێبەجێکردنى ئەوەى ڕێککەوتنى لەسەر کراوە، رێککەوتنەکەى لەگەڵ حکومەتى عێراق کە خراوەتە ناو پڕۆژەکەوە یان ئەو ڕێککەوتنەى لەگەڵ بەشێک لە کوتلە سیاسییەکان کراوە لەبارەى پشکى هەرێم.\nجەختیشیکردەوە، حکومەتى هەرێم رەزامەندى خۆى نیشانداوە لەسەر جێبەجێکردنى ڕێککەوتنى پەیوەست بە پشکى هەرێم لە بودجە.\nشاندى هەرێم شەوى هەینى دواى دواخستنى دەنگدان لەسەر پرۆژەى بودجە لەلایەن پەرلەمانى عێراقەوە بەغداى بەرەو هەرێمى کوردستان بەجێهێشت، پێش دواخستنى دانیشتنەکە، لیژنەى دارایی پەرلەمانى عێراق ڕێککەوتنى نێوان شاندى هەرێم و لایەنە شیعییەکانى پەسەندکرد، کە تایبەتە بە رادەستکردنى 460 هەزار بەرمیل نەوت و نیوەى داهاتە فیدراڵییەکان.\nدوای 800 ساڵ گڕکانەکەی ئایسلەندا تەقییەوە\nشەپۆلی سێیەمی کۆرۆنا گورزێکی دیکە لە بەهای نەوت دەدات\nناشتنی تەرمی كۆچكردووانی كۆرۆنا لە گۆڕستانە نوێیەكەی سلێمانی ڕاگیراوە\nوەزارەتی كشتوكاڵ هاوردەكردنی ماسی لەدەرەوە قەدەغە دەكات\nپێنجوێن لە پڕ مەترسیدارترین زۆنی كۆرۆناوە بووەتە سەلامەتترین ناوچە\nئەمڕۆ ئاشتی هەورامی لە لەندەن دادگاییکرا\nشێركۆ میروه‌یس: هەوڵدەدرێت پێگەی کورد لە جەلەولا لاوازبکرێت\nبایدن و مەحمود عەباس پەیوەندییەکی تەلەفۆنیان ئەنجامدا


شاندێكی باڵای حكومەتی هەرێم دەچێتە بەغدا – تۆڕی میدیایی خەڵک\n2019/08/18 - 1:44 PM\nبۆ یەكلاییكردنەوەی پرسەكانی موچە و نەوت، بڕیارە لە چەند ڕۆژی داهاتوودا شاندێكی باڵای حكومەتی هەرێم بچێتە بەغدا، پەڕلەمانتارێكی پارتی دیموكراتی كوردستانیش دەڵێت”چەند بابەتێكی گرنگ لە بەغدا ماون و پێویستە پێش ئامادەكردنی بودجەی 2020 یەكلای بكرێنەوە”.\nدیار بەرواری، پەڕلەمانتاری پارتی دیموكراتی كوردستان بە (خەڵك)ی ڕاگەیاند، بابەتی نەوت و موچەی فەرمانبەران تائێستا یەكلای نەكراونەتەوە، پێویستە گفتووگۆیان لەسەر بكرێت و ڕێككەوتن واژۆ بكرێت، پێش تەواوكردنی ئامادەكارییەكانی بودجەی 2020.\nوتیشی”بەهۆی سەرژمێری و ڕێكنەكەوتنی هەولێر و بەغداوە تائێستا كارەكانی ئامادەكردنی بودجەی 2020 بە ڕێكی كاری تێدا ناكرێت و بڕیاروایە شاندی باڵای هەرێم ئەو پرسە یەكلای بكاتەوە، چونكە ڕەشنوسی بودجە دوای ئەوەی ڕەوانەی پەڕلەمان دەكرێت، دەستكارییەكی دیاریكراو دەكرێت”.\nئەو پەڕلەمانتارەی پارتی ڕونیكردەوە، لایەنە ئۆپۆزسیۆنەكانی عیراق، ناردنی موچەی فەرمانبەرانی هەرێمی كوردستان وەك خاڵی لاوازی سەرۆك وەزیرانی عیراق دەبینن و لەوانەیە بودجەی ساڵی داهاتوو، وەك ئەمساڵ تێپەڕنەبێت.\nبەپێی یاسای بودجەی 2019، حكومەتی عیراق مانگانە 453 ملیار دینار بۆ موچەی فەرمانبەرانی هەرێمی كوردستان دەنێرێت و جیاكراوەتەوە لە مەلەفی نەوت، بەڵام بەبڕوای چاودێرانی سیاسی و ئابوری، ساڵی داهاتوو لایەنەكانی عیراق ڕازی نابن حكومەتی عیراق بەبێ ڕادەستكردنی نەوت، ئەو پارەیە بۆ هەرێمی كوردستان بنێرێت.\nداهاتی نەوتمەلەفی نەوتی هەرێمموچە\nلە سلێمانی دەستگیركردنی چەند تۆمەتبارێك ڕاگەیەندرا\nعيراق، بڕی داهاتی نەوتی مانگی رابردوو ئاشكرادەكرێت\nكازمی: تەنها پشت بەستن بە نەوت هۆكاری شكستی كابینەكانی ڕابردووە\n“پارەی نەوت تەنها بەشی 20%ی مووچەی فەرمانبەران دەكات”


وەرگێری كتێبی “ئایا خودایەك بوونی هەیە؟” دەستگیركرا – تۆڕی میدیایی خەڵک\nوەرگێری كتێبی “ئایا خودایەك بوونی هەیە؟” دەستگیركرا\n2019/09/11 - 4:20 PM\nڕێكخراوی مافی مرۆڤی هەنگاو ڕایدەگەیەنێت، خوێندكارێكی كوردی دانیشتووی نەغەدە لەلایەن هێزە ئەمنییەكانی حكومەتی ئێرانەوە دەستبەسەر كرا و بۆ شاری ئورمیە گوازراوەتەوە، دەشڵێت: “دەستگیركراوەكە خوێندكارێكی كورد و وەرگێڕی كتێبی ئایا خوایەك بوونی هەیە”.\nڕێكخراوی مافی مرۆڤی هەنگاو لە ڕاگەیەنراوێكدا، كە وێنەیەكی دەست (خەڵك) كەوتووە ڕایگەیاندووە، هێزەكانی ئیدارەی ئیتڵاعاتی ورمێ لە شاری نەغەدە هەڵیان كوتاوەتە سەر ماڵی خوێندكارێكی كورد بە ناوی عەبدوڵڵا پەریخانی و دەستبەسەریان كردووە.\nڕاشیگەیاندووە، ئەو هێزانە كاتژمێر ٧ی سەرلەبەیانی هێرشیان كردۆتە سەر ماڵی عەبدوڵڵا و دەستبەسەریان كردووە و دواتر ماڵەكەشیان پشكنیوە.\nئاماژە بۆ ئەوەشكراوە، عەبدوڵڵا خەڵكی شاری شنۆیە و دانیشتووی شاری نەغەدەیە، ناوبراو ماستەری زمانی ئینگلیزی هەیە و خوێندكاری زانكۆی ئورمیەیە، پەریخانی سەرقاڵی وەرگێرانی كتێبی (ئایا خوایەك بوونی هەیە؟) بەرهەمی ڕیچارد سوین لە زمانی ئینگلیزی بۆسەر زمانی كوردی بووە.\nئیتڵاعاتڕۆژهەڵاتی كوردستانڕێكخراوی مافی مرۆڤی هەنگاو\nئەنجوومەنی وەزیرانی هەرێم چەند بڕیارێكی دەركرد\nئێران؛لە شەش مانگی ڕابردوودا ٣٠ هاووڵاتی كورد لە سێدارە دراوە\n2020/07/13 - 2:17 PM\nحکومەتى هەرێمی کوردستان لەڕاگەیەندراوێکدا ڕایگەیاند، سبەینێ ١٤ی تەمووز پشووی فەرمییە لەسەرجەم دامودەزگاکانى حکومەتى هەرێم.\nلەو ڕاگەیەندراوەى حکومەتى هەرێمدا ئەوە هاتووە، ئەم پشووەی سبەینێ ١٤ی تەمووز تاقیکرنەوە نیشتیمانییەکان ناگرێتەوە، بۆیە بەپێی خشتەى تاقیکردنەوەکان سبەینێ سێ شەممە تاقیکردنەوەکان وەک خۆیان بەردەوامدەبن.


ژیان نامه‌ی گێرد مۆلەر\nلەلایەن جوانرۆ بکر لە 2017/09/01 ئەڵمانیا, جیهانی, خول و پاڵەوانیەتییەکان, ژیاننامه‌ی یاریزانان\nیاریگا-جێرادر مۆلەر (گێرد مۆلەر)، لە ٣/١١/١٩٤٥ دا لە دایک بوە، کە یاریزانێکی خانەنشینبووی ئەڵمانیایە، ھێرشبەرێکی بەھێزی ھەڵبژاردەی ئەڵمانیا بوو، بە یەکێک لە باشترین گۆڵکەرەکانی مێژوو دادەنرێت.\nلە ئاستی نێو دەوڵەتی لەگەڵ ئەڵمانیای ڕۆژئاوا، ٦٨ گۆڵی تۆمار کرد لە ٦٢ دەرکەوتن، و بۆ ماوەی ١٥ ساڵ لەگەڵ بایەرن میونخ بوو، ریکۆردێکی تۆمار کرد کە ٣٦٥ گۆڵی تۆمارکرد لە ٤٢٧ یاری (بۆندسلیگا)، و ڕیکۆردێکی نێودەوڵەتی کە ٦٦ گۆڵی کرد لە ٧٤ یاری لە (کاس ئیتیحاد دولی). و ٤٨٧ گۆڵی تۆمارکردوە لە کۆی ٥٥٥ یاری دا.\nو بە نازاناوی “bomber der nation” ناوردا واتا بۆمبھاوێژی گەل، و لە ساڵێ ١٩٧٠ بە باشترین یاریزانی ئەورووپا دیاری کرا لە دوای وەرزێکی سەرکەوتوو لەگەڵ بایەرن، و ھەر لەو ساڵە 10 گۆڵی تۆمار کرد لەگەڵ ئەڵمانیای ڕۆژئاوا لە مۆندیال و پێڵاوی ئاڵتوونی وەرگرت کە زۆرترین گۆڵی ھەبوو لە مۆندیالی ئەوساڵە، و لە مۆندیالی ١٩٧٤ دا ٤ گۆڵی تۆمار کرد و گۆڵێکیان لە یاری کۆتایی مۆندیال بوو.\nمۆلەر بۆ ماوەی ٣٢ ساڵ زۆرترین گۆڵی ھەبوو لە مۆندیال کە ١٤ گۆڵ بوو، لە ڕیزبەندی نۆیەم یاریزانی سەدە داندراوە بە پێی (یەکێتی نێودەوڵەتی تۆپی پێ مێژوو و ئامارەکان- IFFHS)، هەروەها گێرد مولەر باپیری تۆماس مولەری ئەڵمانی یاریزانی یانەی بایرن میونخە کە ئەویش لەسه‌ر ڕێبازەکەی ئەم ئەڕوات.\nناو: جیرارد مۆلەر.\nساڵی لە دایک بوون: ٣/١١/١٩٤٥\nنۆردڵینگێڵ ئەڵمانێا – Nördlingen Germany\n٤ بۆندس لیگا\n٤ جامی ئەڵمانیا\n٢ جامی سووپەری ئەورووپا\n٣ جامی ئەورووپا\n٢ جامی جیھانی\n۱ جامی یۆرۆ\nوەرگێڕان : گرووپی KTG\nژیان نامه‌ی لێبرۆن جەیمس توخێل باشترین ڕاهێنەرە لە مێژووی دۆرتمۆند نیمچە فەرمی: مێخیتاریان ریزەکانی بۆروسیا دۆرتمۆندی جێھێشت بالاک لە ئاستی هەڵبژاردەکەی رازی نیە مێکیتاریان بۆ مانەوەی مەرجی ھەیە گۆتزە کارێکی سەیر پێناو مانەوە لە بایرن میونشن ئەنجام دەدات چێلسی ھەوڵی گواستنەوەی یاریزانێکی ئەرمەنی دەدات دوایین زانیاری لەسەر وادەی گەرانەوەی رۆبن یوڤێنتوس گەیشتە رێکەوتن لەگەڵ بەرگریکارێکی بایرن میونشن ئاوبامامێیانگ ھاوینی داھاتوو دەچێتە ئیسپانیا یوڤێنتوس بەردەوام دەبێت لەسەر ھەوڵەکانی بەپەلە : ئانچێلۆتی دەبێتە راھێنەری بایرن میونشن ریبێری ھیوای گەرانەوەیە بۆ یاریگاکان رۆبێن بەشداری چامپیۆنزلیگ ناکات Kicker باشترینەکانی ھەفتەی سێیەمی بۆندسلیگا بڵاودەکاتەوە\nئەڵمانیا ژیاننامه ژیاننامه‌ی یاریزانان\nبابەتی پێشووژیان نامه‌ی لێبرۆن جەیمس\nبابەتی دواتر ڤیدیۆی گۆڵه‌كان : ئینگڵته‌را ٤-٠ ماڵتا


وێستگه‌یه‌كى ترى یاریكردنى خانمه ناوه‌ڕاستكاره كورده‌كه له‌گه‌ڵ یانه‌كانى ئه‌ڵمانیا · Kurdsport\nدەستپێک/هەواڵ/وێستگه‌یه‌كى ترى یاریكردنى خانمه ناوه‌ڕاستكاره كورده‌كه له‌گه‌ڵ یانه‌كانى ئه‌ڵمانیا\nجه‌لیله ده‌لا‌ف-ى خانمه یاریزانى كورد بۆ وه‌رزى 2020-2021 روویكرده تیپى خانمانى یانه‌ى سارستید كه له‌خولى تۆپى پێى ناوچه و هه‌رێمه‌كانى یانه‌كانى ئه‌ڵمانیا ركابه‌ریی ده‌كات.\nجه‌لیله كه‌كوردى رۆژئاوایە و له‌ئه‌ڵمانیا ده‌ژى و له‌هێڵى ناوه‌ند-پێشه‌وه یارى ده‌كات، به‌پێى هه‌واڵێكى وێبسایتى یانه‌ى سارستید-ى ئه‌ڵمانى بۆ ماوه‌ى یه‌ك وه‌رز بۆندى له‌گه‌ڵیاندا واژووكردووه.\nجه‌لیله ده‌لا‌ف-ى ته‌مه‌ن 27 ساڵ پاش په‌یوه‌ندى كردنى به‌یانه‌ى سارستید و واژووكردنى بۆنده‌كه‌ى به‌شێوه‌ى فه‌رمی، به‌وێبسایتى یانه نوێیه‌كه‌ى راگه‌یاند كه ئامانجى ئه‌وه‌یه یارمه‌تى یانه‌ى سارستید بدات تا له‌خولى تۆپى پێى ناوچه و هه‌رێمه‌كانى یانه‌كانى ئه‌ڵمانیا-وه بۆ خولى نیشتمانى سه‌ربكه‌وێت.\nشایه‌نى باسه جه‌لیله پێشووتر وه‌ك خانمه یاریزانێكى پیشه‌گه‌ر له‌گه‌ڵ چه‌ندین یانه‌ى ئه‌ڵمانیادا له‌خولى پله یه‌كى خانمان/ بۆندس لیگا/1 و خولى پله دووى خانمان/ بۆندس لیگا/2 و جامى ئه‌ڵمانیا/ لیگا پۆكاڵ یارى كردووه، له‌وانه (5) یارى له‌بۆندس لیگاى یه‌ك و (105) یارى و (49) گۆڵ له‌بۆندس لیگاى دوو له‌گه‌ڵ (11) یارى و (4) گۆڵ له‌جامى یانه‌كانى ئه‌ڵمانیا/ لیگا پۆكاڵ.\n-ناو: جه‌لیله ده‌لا‌ف.\n-ساڵڕۆژى له‌دایكبوون: 7-3-1993.\n-شوێنى له‌دایكبوون: كازلاجك/ سوریا.\n-له‌ساڵى 1994ه‌وه له‌ئه‌ڵمانیا ده‌ژى.\n-ره‌گه‌زنامه‌ى سورى و ئه‌ڵمانى هه‌یه.\n-باڵا: 167 سم.\n-هێڵى یاریكردن: ناوه‌ڕاست.\n-یانه: سارستید/ ئه‌ڵمانیا.\n*ئه‌و یانانه‌ى یارى تێدا كردووه:\n-له‌سه‌ر ئاستى بێچووه‌شێران و تازه‌پێگه‌یشتووان بۆ تیپى یانه‌كانى میلیندۆرفر و هیلدسهایم و په‌ینه یارى كردووه.\n-ساڵانى 2008-2010: تیپى لاوانى یانه‌ى توربین پۆتسدام.\n-ساڵانى 2010-2011: تیپى دووه‌مى یانه‌ى توربین پۆتسدام.\n-ساڵانى 2011-2012: یانه‌ى كۆڵن.\n-ساڵى 2013: یانه‌ى بادنیوناهر.\n-ساڵانى 2013-2014: تیپى دووه‌مى یانه‌ى بایه‌ر لیڤه‌ركوزن.\n-ساڵانى 2014-2015: یانه‌ى وۆڵفسبۆرگ.\n-ساڵانى 2015-2017: یانه‌ى كلۆپینبۆرگ.\n-ساڵانى 2017-2019: یانه‌ى میپن.\n-ساڵى 2019: یانه‌ى كارل زایس جینا.\n-ساڵى 2020: یانه‌ى میپن.